En in proxim pass fuorman quater experts da differentas tematicas ina gruppa (ABCD, ABCD, ABCD, ABCD). Mintga scolar surdat uss als auters ina copia da siu text, avon ch'el prelegia el alla gruppa. Ils scolars han duront la prelecziun peda da far notizias ni nudar caussas ch'els vulan silsuenter discutar, ludar ni criticar. Suenter la prelecziun dil text dat mintga scolar in resun, quei cunzun sin fundament dalla tematica (A, B, C ni D), ella quala el/ella ei seprofundadaus/seprofundada. Il resun vegn era nudaus el cudisch da lavur.

An egn proxim pass furman quater experts da diferaintas tematicas egna grupa (ABCD, ABCD, ABCD, ABCD). Mintga scular surdat uss agls oters egna copeia digl sieus text avànt c'el igl preligia a la grupa. Igls sculars ân durànt la prelecziùn peada da far notiztgas near nudar tgossas c'els vutan suainter discutar, ludar near crititgear. Suainter la prelecziùn digl text dat mintga scular egn resùn, quegl cunzund sen fundamaint da la tematica (A, B, C near D), an la quala el/ella e saprofundo/saprofundada. Igl resùn vean ear nudo agl cudesch da lavur.

In ün prossem pass fuorman quatter expertas/experts da differentas tematicas üna gruppa (ABCD, ABCD, ABCD, ABCD). Mincha scolar surdo uossa als oters üna copcha da sieu text, aunz cu'l preler a la gruppa. Ils scolars haun düraunt la prelecziun temp da fer notizchas u da noter chosas ch'els vulessan zieva discuter, luder u criticher. Zieva la prelecziun dal text do mincha scolar ün resun, que impustüt a basa da la tematica (A, B, C u D), illa quela el/ella s'ho approfundieu/approfundida. Il resun vain eir noto aint il cudesch da lavur.

In ün prossem pass fuorman quatter expertas/experts da differentas tematicas üna gruppa (ABCD, ABCD, ABCD, ABCD). Mincha scolar surdà uossa a tschels üna copcha da seis text, avant co til preleger a la gruppa. Ils scolars han dürant la prelecziun peida da far notizchas o da notar chosas ch'els lessan davo discuter, lodar o critichar. Davo la prelecziun dal text dà mincha scolar ün resun, quai impustüt a basa da la tematica (A, B, C o D), illa quala el/ella s'ha approfundi/approfundida. Il resun vain eir notà i'l cudesch da lavur.


Per illustrar als scolars co ins savess surluvrar in text e sin tgei ch'ins sa mirar, vegn in text da model legius e discutaus en classa (b). La scolasta (ni era in/a scolar/a) prelegia il text. Ils scolars pondereschan tgei ch'ei gartegiau e tgei ch'ins stuess migliurar. Ils resultats vegnan discutai.

Par ilustrar agls sculars co ign savess surluvrar egn text a sen tge c'ign sa vurdar, vean egn text da modèl ligieu a discuto an classa (b). La surmestra (near egn/a scular/a) preligia igl text. Igls sculars pondereschan tge c'e gartagieu a tge c'ign stuess migliurar. Igls resultats vignan discutos.

Per illustrer als scolars, cu cha's pudess surlavurer ün text e sün che cha's po guarder, vain let ün text da model e discuto in classa (b). La magistra (u eir üna scolara/ün scolar) prelegia il text. Ils scolars pondereschan che chi'd es gratagio e che cha's pudess amegldrer. Ils resultats vegnan discutos.

Per illustrar als scolars, co chi's pudess surlavurar ün text e sün che chi's po guardar, vain let ün text da model e discus in classa (b). La magistra (o eir üna scolara/ün scolar) prelegia il text. Ils scolars pondereschan che chi'd es gratià e che chi's pudess amegldrar. Ils resultats vegnan discus.


Jeu mon tuttina a prender penetienzia, schegie che jeu hai fatg ina massa puccaus.

Jou vont tutegna savens an la stizùn digl mazler, schagea ca jou magl bugent tgarn.

I vign angal rachinto digls fatgs. Ansomma nigns detagls, chegl è uscheia en text lungurous, sainza emoziuns.

Eau vegn listess a kino, eir scha muossan hoz bgers films.

Eu vegn listess a kino, eir schi muossan hoz blers films.


• Tgei ei manegiau cun 'profunditad'? Descrivi cun agens plaids.

• Tge e managieu cun 'profunditad'? Descrived cun agid d'agens pleds.

• Che es managio cun 'profundited'? Descrivè cun egens pleds.

• Che es manià cun 'profuondità'? Descrivai cun agens pleds.


igl ei buca logic ch'ella vegn envidada da tuts, sche gie ch'ella ei buca beinvesida; era han ins detg all'entschatta ch'ella enconuschevi negin, suenter va ella denton mintga di sin viseta tier sia onda Paulina

Igl e betga logic c'ella vean anvidada da tuts, schagea cella e betga bagnvasida; ear vean getg a l'antscheata c'ella ancanuschi nign an vischnànca, suainter va ella dantànt mintga gi a visitar sia onda Paulina

Igl è betg logic tgi ella para arroganta, schi ella ò ena moda e maniera schinigeida. Igl è er betg logic, tg'ella vign anvidada a mintga festa, sch'ella è betg bagnveisa.

A nun es logic ch'ella vain invideda da tuots, eir sch'ella nun es bainvisa; ad es eir gnieu dit al cumanzamaint ch'ella nu cugnuschaiva ad üngün, zieva vo ella però listess mincha di a fer üna visita a sia dütscha Paulina.

I nun es logic ch'ella vain invidada da tuots, eir sch'ella nun es bainvissa; id es eir gnü dit al cumanzamaint ch'ella nu cugnuschaiva ad ingün, davo va ella però listess mincha di a far üna visita a sia mima Paulina.


Tscheu e leu fa ei senn d'integrar discuors directs en in text. Quels ston denton esser autentics, quei vul dir ch'els ston vegnir formulai aschia sco la persuna formulass els era en realitad. Sch'ina persuna exprima enzatgei cun plaids che van buc a prau cun ella ni ch'ein buc adattai, tuna quei artificial.

Qua a là fa'gl sen d'integrar dascurs directs an egn text. Quels ston dantànt easser autentics, quegl vut gir c'els ston vagnir formulos ascheia sco quegl ca la parsùna formulass ear els an realitad. Sch'egna parsùna exprima anzatge cun pleds ca van betg a pro cun ella, near c'en betg adatos, tùn'igl artifizial.

En text stò esser logic, chegl vot deir tg'igls evenimaints ston esser formulos ainten ena successiun adequata e tgi las acziuns dallas persungas ston esser tgapiblas. Schi chegl è betg igl cass, fò igl text savens betg senn e cuntigna rupturas.

Minchataunt fo que sen d'integrer discuors directs in ün text. Quels stöglian però esser autentics, que voul dir ch'els stöglian gnir formulos uschè scu que cha la persuna ils formuless eir in realted. Sch'üna persuna disch qualchosa cun pleds chi nu s'affaun cun ella u nu sun adattos in üna situaziun, schi tuna que artificiel.

Minchatant faja sen d'integrar discuors directs in ün text. Quels ston però esser autentics, quai voul dir ch'els ston gnir formulats uschè sco quai cha la persuna tils formuless eir in realità. Sch'üna persuna disch alch cun pleds chi nu s'affan cun ella o nu sun adattats in üna situaziun, schi tuna quai artificial.


Vegnida era ella en classa avon bi e bein in onn. Igl emprem enconuscheva ella negin e saveva era strusch in plaid romontsch. Mo quei era gnanc la raschun, pertgei ch'ella era buca schi bein vesida. Sia moda e maniera schenada deva in'impressiun arroganta ed ins veva adina in tec l'impressiun d'esser inferiura ad ella. Secapescha ch'ella vegneva adina envidada a tuttas fiastas, tuts vulevan saver tgi che quella scolara eri e pertgei ch'ella mava mintga sera suenter scola tier sia onda Paulina.

Vagnida an classa eara ella avànt biabagn egn on. Gl'amprem ancunascheva ella nign an vischnànca a saveva ear strusch egn pled rumàntsch. Mo quegl eara gnànc la raschùn, partge c'ella eara betg aschi bagnvasida. La sia moda a maniera schanada deva egn'impressiùn aroganta ad ign veva adigna ampo l'impressiùn d'easser inferiura ad ella. Sacapescha c'ella vagneva adigna anvidada a tut las feastas, tuts levan saver tgi ca quella sculara segi a partge c'ella vomi mintga gi suainter scola a visitar sia onda Paulina.

Ella d'eira gnida in nossa classa avaunt passa ün an. Il prüm nu cugnuschaiva ella ad üngün e savaiva melapaina ün pled rumauntsch. Ma que nu d'eira niauncha la radschun, perche ch'ella nu d'eira uschè bainvisa. Ella paraiva arroganta e que as vaiva adüna l'impreschiun d'esser inferiur ad ella. S'inclegia ch'ella gniva adüna invideda a tuot las festas, tuots vulaivan savair chi cha quista scolara d'eira e perche ch'ella giaiva mincha saira zieva scoula tar sia dütscha Paulina.

Ella d'eira gnüda in nossa classa avant bundant ün on. Il prüm nu cugnuschaiva ella ad ingün e savaiva malapaina ün pled rumantsch. Ma quai nu d'eira gnanca la radschun, perche ch'ella nu d'eira uschè bainvissa. Ella paraiva arroganta ed i's vaiva adüna l'impreschiun d'esser inferiur ad ella. S'inclegia ch'ella gniva adüna invidada a tuot las festas, tuots laivan savair chi cha quista scolara d'eira e perche ch'ella giaiva mincha saira davo scoula pro sia mima Paulina.


Quei proceder cuntinuescha, tochen che tuts han prelegiu lur text e dau in resun a bucca ed en scret.

Que prozeder cuntinuescha, antocen ca tuts ân prelegieu lur text a do egn resùn a buca ad a scret.

anstagl 'repeteidamaintg' pitost 'ples gedas', rumager la meisa, metter tot ainten la maschina da lavar giu

Quist proceder cuntinuescha, fin cha tuots haun prelet lur text e do ün resun a buocha ed in scrit.

Quist proceder cuntinuescha, fin cha tuots han prelet lur text e dat ün resun a bocca ed in scrit.


Cura che ti seperstgisas sinceramein tier tia sora che ti has priu senza dumandar in da ses lismers: «Jeu roghel per perdun.»

Cur ca tei saparstgisas sinzerameing tier tia sora parquegl ca tei âs prieu sainz'amparar egn digls seas pulovers: «Jou roj te par pardùn.»

Tü at s-chüsast tar tia sour per avair piglio sieu pullover, sainza la dumander: «Eau at rouv per pardun.»

Tü at s-chüsast pro tia sour per avair tut seis pullover, sainza tilla dumandar: «Eu at rouv per pardun.»


logic fuss: era sche jeu hai fatg negins puccaus

logic fuss: ... ear scha jou magl betga bugent tgarn.

logic füss: eir scha nu muossan hoz üngüns films.

logic füss: eir schi nu muossan hoz ingüns films.


• Legi las passaschas e circumscrivi tgei ch'ei vegniu fatg bein ni nua ch'ins stuess aunc ir pli fetg ella profunditad.

• Liged las passaschas a zircumscrived tge c'e vagnieu fatg bagn near noua c'ign stuess ànc ir ple fetg an la profunditad.

• Legè las frasas suotvart e circumscrivè che chi'd es bun ed inua cha's stuvess ir auncha dapü illa profundited.

• Legiai las frasas suotvart e circumscrivai che chi'd es bun ed ingio chi's stuvess ir amo daplü illa profuondità.


Sche jeu stuess eleger mia stagiun preferida, fuss quei igl uost.

Scha'jou stuess eliger la mia stagiùn preferida, alura fuss quegl igl avust.

Sch'ia vess da tscherner la mia staschung prefereida, alloura fiss chegl igl avost.

Sch'eau stuvess tscherner mia stagiun prediletta, alura füss que l'avuost.

Sch'eu stuvess tscherner mia stagiun prediletta, lur füss quai l'avuost.


• Tgei san ins far per crear discuors autentics? Dei in tip.

• Tge san ign far par crear dascurs autentics? De egn tip.

• Tge savess esser en oter sbagl logic ainten en text? Fasche propostas.

• Che as po fer per creer discuors autentics? Dè ün tip.

• Che as poja far per crear discuors autentics? Dat ün tip.


• Tgei effect fa ei, sch'ils discuors en in text ein buc autentics?

• Tge efect fa'gl, sch'igls dascurs an egn text en betg autentics?

• An tge otras domenas ins dovra cunzont la logica?

• Che effet fo que, scha'ls discuors in ün text nu sun autentics?

• Che effet faja, scha'ls discuors in ün text nu sun autentics?


En biars texts maunca la profunditad, quei vul dir ch'ei vegn descret mo alla surfatscha. Pli suandablas e capeivlas vegnan las motivaziuns dallas persunas el text adina cun raquintar tgei ch'ellas vesan, tratgan e sentan. Per quei drova ei in egl pil detagl ed il dun da saver descriver quel.

An blears texts mànca la profunditad, quegl vut gir c'igl vean dascret me a la surfatscha. Ple impressiunàntas a capevlas vignan las motivaziùns da las parsùnas agl text adigna cun raquintar tge c'ellas vezan, tratgan a resaintan. Parquegl dovr'igl egn îl pigl detagl ad igl dùn da saver descriver quel.

Ainten en bung text stò igl lungatg esser variont. Chegl monta tg'igl è betg bel, sch'ins dovra adegna igls madems pleds u la madema expressiun, cun excepziun sch'igl è en effect stilistic. Cunzont tar las antschattas da construcziuns dat chegl an îgl.

In bgers texts mauncha la profundited, que voul dir cha qualchosa vain descrit be a mezzas. Pü facil d'incler dvaintan las motivaziuns da las persunas in ün text cun quinter che ch'ellas vezzan, pensan e resaintan. Per que drouva que ün ögl pel detagl e'l dun da savair descriver quel.

In blers texts manca la profuondità, quai voul dir cha alch vain descrit be a mezzas. Plü facil d'incleger dvaintan las motivaziuns da las persunas in ün text cun quintar che ch'ellas vezzan, pensan e resaintan. Per quai voula ün ögl pel detagl e'l dun da savair descriver quel.


Igl augsegner che salida tei sin via: «Hei, stai lucs.»

Igl pardicànt ca salida te sen veia: «Hei, tut easy, bro?»

Ia magl tschigulatta, perchegl tg'ia va betg gugent ella.

Il ravarenda at salüda per via: «Ueila, keep cool.»


Ultra da quei explicheschan ils scolars el minibook (sut punct 5) tgei tematica ch'els han risguardau il pli fetg duront surluvrar lur agen text (f).

Ultra da quegl explitgeschan igls sculars agl minibook (sut punct 5) tge tematica c'els ân risguardo igl ple fetg par surluvrar lur agen text (f).

• Tip: Formular igl discurs e siva igl preliger dad ot. Sch'ins so betg creir chegl tgi la persunga dei, midar singuls pleds u antiers discurs.

Ultra da que decleran ils scolars i'l minibook (suot punct 5) che tematica ch'els haun resguardo il pü ferm per surlavurer lur egen text (f).

Ultra da quai decleran ils scolars i'l minibook (suot punct 5) che tematica ch'els han resguardà il plü ferm per surlavurar lur agen text (f).


Igl avust e egn mains, betg egna stagiùn.


4. L'autura ha buc entschiet a scriver pervia dalla Plema d'aur, mo ella ha entschiet a scriver texts romontschs grazia a quella concurrenza da scriver. La concurrenza ha era dau la pusseivladad a dunna Dominique da presentar ses texts.

4. L'autura â betg antschiet a scriver parve da la concurenza, mo ella â antschiet a scriver texts rumàntschs graztga Plima d'aur/Pledpierla. Cun la concurenza â ella gieu la caschùn da mussar igl sieus talent.

4. L'autoura ò betg antschet a screiver perveia dalla Plima d'aur, ma ella ò antschet a screiver an rumantsch perveia da chella concurrenza. La concurrenza ò er pussibilito ad ella da preschentar igls sies texts.

4. L'autura nun ho cumanzo a scriver pervi da la concurrenza, ma ella ho cumanzo a scriver texts rumauntschs grazcha a la concurrenza da scriver. Culla concurrenza ho duonna Dominique gieu l'occasiun da preschantar sieus texts ad ün public.

4. L'autura nun ha cumanzà a scriver pervi da la concurrenza, ma ella ha cumanzà a scriver texts rumantschs grazcha a la concurrenza da scriver. Culla concurrenza ha duonna Dominique gnü l'occasiun da preschantar seis texts ad ün public.


Suenter ch'ils scolars han surluvrau il cuntegn da lur texts, vala ei ussa dad haver il flad per surluvrar la fuorma dil text. Ils scolars e las scolaras fan quei en gruppas da treis. Mintga scolar survegn ina dallas treis colurs (tgietschen, blau ni verd) e curregia ils texts da ses cumpogns cun in fleter da quella colur.

Suainter c'igls sculars ân surluvro igl cuntegn da lur text, val'igl uss ànc da ver igl flo par surluvrar la furma digl text. Igls sculars a las scularas fan quegl an grupas da tres. Mintga scular survean egna da las tres calurs (cotschen, blau near verd) a curegia igls texts digls seas cumpogns cun egn felter da quella calur. Ascheia vez'ign suainter, tgi c'â fatg tge corecturas.

Siva da chegl tg'igls scolars on surluvro igl cuntign da lour text, surlavouran els la furma digl text (a-d). Igls scolars fon chegl an gruppas da treis. Mintga scolar survign ena calour e currigia igl text. Siva tgi la scolasta ò currigia lour texts (e), nodigl treis sbagls tg'els vottan evitar aint igl futur aint igl minibook (nr. 6).

Zieva cha'ls scolars e las scolaras haun surlavuro il cuntgnieu da lur text, vela que uossa auncha la paina d'avair da surlavurer la fuorma dal text. Ils scolars faun que in gruppas da trais. Mincha scolar survain üna da las trais culuors (cotschen, blov u verd) e corregia ils texts da sieus cumpagns cun ün fleter da quella culur.

Davo cha'ls scolars e las scolaras han surlavurà il cuntgnü da lur text, vala uossa amo la paina d'avair da surlavurar la fuorma dal text. Ils scolars fan quai in gruppas da trais. Mincha scolar survain üna da las trais culurs (cotschen, blau o verd) e corregia ils texts da seis cumpogns cun ün fieuter da quella culur.


3. L'autura ha inventau historias gia avon ch'ella saveva scriver. Ella giugava allura las historias cun figuras ed animals da plesch. Entschiet a scriver ha ella cun ir a scola. Ei setractava da historias da fantasia.

3. L'autura â invanto istorgias gea avànt c'ella saveva scriver. Ella â alura giujieu las istorgias cun figuras ad animals da plesch. Antschiet a scriver â'la cun ir a scola. Igl satractava dad istorgias da fantaseia.

3. L'autoura ò gio invento istorgias, avant tg'ella saveva screiver. Ella giuiva las istorgias cun figuras u animals da plesch. Antschet a screiver ò ella an scola. Chegl eran istorgias da fantascheia.

3. L'autura inventaiva istorgias già aunz cu ch'ella savaiva scriver. Ella giuvaiva alura las istorgias cun figüras e bes-chas da plüsch. Cumanzo a scriver ho'la cun ir a scoula. Que as trattaiva dad istorgias da fantasia u fantasy.

3. L'autura inventaiva istorgias fingià avant co ch'ella savaiva scriver. Ella giovaiva lura las istorgias cun figüras e bes-chas da plüsch. Cumanzà a scriver ha'la cun ir a scoula. I's trattaiva dad istorgias da fantasia o da fantasy.


• Tgei ei lev? Tgei ei fetg grev da dumignar bein?

• Tge e leav? Tge e fetg greav da dumagnear bagn?

• Che es facil e che es fich difficil da fer bain?

• Che es facil e che es fich difficil da far bain?


pled engles per en exercezi per sa scaldar


La proxima sequenza dil video vegn mussada, quei tochen 8:22. Ils scolars fan ils pensums d-f. En classa vegnan ils resultats presentai e discutai.

La proxima sequenza digl video vean mussada, quegl antocen 8:22. Igls sculars fan las leztgas d-f. An classa vignan igls resultats preschantos a discutos.

La prosma sequenza dal video vain musseda, que fin 8:22. Ils scolars faun las lezchas d)-f). Ils resultats vegnan preschantos e discutos in classa.

La prosma sequenza dal video vain muossada, quai fin 8:22. Ils scolars fan las lezchas d)-f). Ils resultats vegnan preschantats e discus in classa.


• Tgei tips sa quella persuna dar als auters?

• Tge tips sa quella parsùna dar agls oters?

• Tge tips so chella persunga dar agls oters?

• Che tips so quella persuna der als oters?

• Che tips sa quella persuna dar a tschels?


La davosa part dil video san ils scolars mirar en gruppas da dus. En lavur da partenari san ils scolars far dus dils exercezis (warm-ups) proponi da Lorenzo Polin e sligiar ils pensums g tochen i. La scolasta duei metter a disposiziun en classa entgins stappuns pil warm-up 2. Las experientschas vegnan discutadas en classa.

La davosa part digl video san igls sculars vurdar an grupas da dus. An lavur da partenari san igls sculars far dus digls exerzezis (warm-ups) proponieus digl Lorenzo Polin a schliear las leztgas g-i. La surmestra de meter a disposiziùn an classa anzaquànts clacùns pigl warm-up 2. Las experienztgas vignan discutadas an classa.

La davosa part digl video pon igls scolars vurdar an gruppas da dus. El pon far dus exercezis da warm-up e schliier igls pensums g)-i). La scolasta duess metter a disposiziun en pêr cacungs da cloccas. Las experientschas vignan discutadas an classa.

L'ultima part dal video paun ils scolars guarder in gruppas da duos. Els paun fer in duos adüna duos dals exercizis (warm-ups) proposts da Lorenzo Polin e fer las lezchas g)-i). La magistra dess metter a disposiziun in classa ün pêr cucuns pel warm-up 2. Las experienzas vegnan discutedas in classa.

L'ultima part dal video pon ils scolars guardar in gruppas da duos. Els pon far in duos adüna duos dals exercizis (warm-ups) proposts da Lorenzo Polin e far las lezchas g)-i). La magistra dess metter a disposiziun in classa ün pêr cucuns pel warm-up 2. Las experienzas vegnan discusas in classa.


preleger: tips e cussegls digl actur professiunal Lorenzo Polin

preliger: tips a cunzegls digl actur professiunal Lorenzo Polin

preler: tips e cussagls da l'actur professiunel Lorenzo Polin

preleger: tips e cussagls da l'actur professiunal Lorenzo Polin


En lavur da partenari prelegian ils scolars in a l'auter lur texts e giudicheschan lur cumpetenza (j-k). Cunzun leu nua ch'ils conscolars ein buca dil medem meini, duei vegnir discutau.

An lavur da partenari preligian igls sculars l'egn a l'oter lur texts a giuditgeschan lur cumpetenza (j-k). Cunzund là noua c'igls cunsculars en betga digl madem meni, de vagnir discuto.

Ils scolars prelegian in duos ün a l'oter lur texts e güdicheschan lur cumpetenza da preler (j-k). Impustüt lo, inua cha'ls conscolars nu sun dal listess avis, dess gnir discuto.

Ils scolars prelegian in duos ün a tschel lur texts e güdicheschan lur cumpetenza da preleger (j-k). Impustüt là, ingio cha'ls conscolars nu sun dal listess avis, dess gnir discus.


Per finir nodan ils scolars en lur minibook (sut 7) tgei ch'el ni ella ha empriu cun mirar il film e suandar ils tips da Lorenzo (m).

Sco finiziùn noda mintga scular/mintga sculara agl sieus mini-book (sut 7) tge c'el/c'ella â amprieu cun vurdar igl film a savundar igls tips digl Lorenzo (m).

Alla fegn amplaneschan igl scolars igl minibook (nr. 7), tge tg'els on amprandia cun vurdar igl video e suandar agls tips.

Per glivrer notan ils scolars in lur minibook (suot 7) che ch'els/ellas haun imprains cun guarder il film e cun seguir ils tips da Lorenzo (m).

Per finir notan ils scolars in lur minibook (suot 7) che ch'els/ellas han imprais cun guardar il film e cun seguir ils tips da Lorenzo (m).


• Tgi vuless bugen esser sez/sezza in/a actur/a professiunal/a? Pertgei?

• Tgi fuss ear bugent sez/seza actur/a professiunal/a? Partge?

• Tgi less gugent esser sezza actoura professiunala u sez actour professiunal?

• Chi vuless esser gugent svess ün actur professiunel/ün'actura professiunela? Perche?

• Chi less esser jent svess ün actur professiunal/ün'actura professiunala? Perche?


• Tgi da nossa classa sa presentar bein?

• Tgi da la nossa classa sa preschantar bagn?

• Tgi dalla nossa classa so preschentar bagn?

• Chi da nossa classa so preschanter bain?

• Chi da nossa classa sa preschantar bain?


Silsuenter fa mintga scolar il pensum l) en lavur singula. L'evaluaziun da quel sa succeder en classa sin fundament dallas suandontas damondas:

An lavur singula fa suainter mintga scular la leztga l). L'evaluaziùn da quella sa suczeder an classa sen fundamaint da las savundàntas amparadas:

Siva fò mintga scolar igl pensum l) an lavour singula. L'evaluaziun da tal pò succeder an classa cun las suandontas dumondas:

Mincha scolara e scolar fo alura daperse la lezcha l). L'evaluaziun da quella po gnir fatta in classa a basa da las seguaintas dumandas:

Mincha scolara e scolar fa lura da per sai la lezcha l). L'evaluaziun da quella po gnir fatta in classa a basa da las seguaintas dumondas:


La scolasta presenta perquei las categorias, ellas qualas il buccal e las medaglias vegnan surdadas (mira M14.1a). Igl ei las suandontas:

La surmestra preschainta parquegl las categoreias, an las qualas igl bucal a las medaglias vignan surdadas (varda M14.1a). Igl e las savundàntas:

La magistra preschainta perque las seguaintas categorias, illas quelas vain surdo il bacher e las medaglias (M15.1a):

La magistra preschainta perquai las seguaintas categorias, illas qualas vain surdat il bacher e las medaglias (M15.1a):


medaglia d'aur per la persuna ch'ei stada la pli engaschada el process da scriver

medaglia d'or par la parsùna c'e stada la ple angaschada agl prozess da scriver

medaglia d'ôr per la persunga tgi è stada la pi angascheda durant igl process da screiver

medaglia d'or per la persuna chi'd es steda la pü ingascheda düraunt il process da scriver

medaglia d'or per la persuna chi'd es statta la plü ingaschada dürant il process da scriver


medaglia d'aur per la persuna che ha las meglieras ideas

medaglia d'or par la parsùna c'â las miglras ideias

medaglia d'ôr per la persunga cun las miglras ideias

medaglia d'or per la persuna chi ho las megldras idejas

medaglia d'or per la persuna chi ha las megldras ideas


medaglia d'aur per la persuna che vegn da formular il pli tgunsch

medaglia d'or par la parsùna ca riva da formular igl ple tgientsch

medaglia d'ôr per la persunga tgi so formular igl migler

medaglia d'or per la persuna chi so formuler il meglder

medaglia d'or per la persuna chi sa formular il meglder


medaglia d'aur per la persuna che ha saviu gidar ils auters il meglier da redeger lur texts

medaglia d'or par la parsùna c'â savieu gidar igl miglier agls oters da redeger lur texts

medaglia d'ôr per la persunga tgi ò savia gidar igl migler a rediger igls texts

medaglia d'or per la persuna chi ho savieu güder als oters il meglder a rediger lur texts

medaglia d'or per la persuna chi ha savü güdar a tschels il meglder a rediger lur texts


igl noss rimnader/la nossa rimnadra dad ideias

nos ramasseder/nossa ramassedra d'idejas


igl noss prelectour/la nossa prelectoura


Per decider tgi che ha scret ils megliers texts sa la scolasta engaschar ina giuria che secumpona el meglier cass da pliras persunas (p.ex. in auter scolast, in autur dalla regiun e la scolasta sezza). La giuria survegn tut ils texts screts sin computer e senza indicaziun dil num (nudai cun in code). Ils commembers dalla giuria legian ils texts e discuteschan communablamein tgi che duei ir culla plema. La giuria scriva tier mintga text victur in cuort commentari, pertgei che quei text ha contonschiu il podest e nua che la qualitad dil text semuossa.

Par dezeder tgi c'â scret igls migliers texts sa la surmestra angaschar egna giureia ca sacumpona agl miglier cass da pliras parsùnas (p.ex. egn oter surmester, egn autur da la regiùn a la surmestra seza). La giureia survean tut igls texts screts sen computer a sainza indicaziùn digl num (nudos cun egn code). Igls cumembers da la giureia ligian igls texts a discuteschan cuminevlameing tgi ca de ir cun la plema. Ear scriva la giureia tier mintga text victur egn comentari curt, partge ca que text â cuntanschieu igl podest a noua ca la qualitad digl text samussa cunzund.

Per decider chi chi ho scrit ils meglders texts po la magistra ingascher ad üna giuria chi's cumpuona i'l cas ideel da püssas persunas (p.ex. d'ün oter magister/d'ün'otra magistra, d'ün autur/ün'autura da la regiun e da la magistra svess). La giuria survain tuot ils texts scrits sün computer e sainza indicaziun dal nom (noter cun ün code!). Ils commembers da la giuria legian ils texts e discutan insembel chi chi dess ir culla penna. La giuria scriva per minchün dals trais texts sül podest ün cuort commentar, perche cha quels texts sun ieus cullas medaglias. La magistra po per exaimpel dir il seguaint: «Eau sun steda surpraisa, cu cha tü Valentina est steda buna d'integrer ils differents aspets da quella problematica in tieu text, eir la fin da tieu text es fich creativa.» u «Cha tü Gian hest auncha zieva scoula tschercho vias per amegldrer tieu text ed hest gieu il curaschi da stricher e da cumanzer aunch'üna vouta zieva il resun cha tü hest survgnieu illa gruppa, m'ho fat impreschiun, il resultat as lascha uossa musser, eau tir il chapè.»

Per decider chi chi ha scrit ils meglders texts po la magistra ingaschar ad üna giuria chi's cumpuona i'l cas ideal da plüssas persunas (p.ex. d'ün oter magister/d'ün'otra magistra, d'ün autur/d'ün'autura da la regiun e da la magistra svess). La giuria survain tuot ils texts scrits sün computer e sainza indicaziun dal nom (notar cun ün code!). Ils commembers da la giuria legian ils texts e discutan insembel chi chi dess ir culla penna. La giuria scriva per minchün dals trais texts sül podest ün cuort commentar, perche cha quels texts sun its cullas medaglias. La magistra po per exaimpel dir il seguaint: «Eu sun statta surpraisa, co cha tü Valentina est statta buna d'integrar ils differents aspets da quella problematica in teis text, eir la fin da teis text es fich creativa.» o «Cha tü Gian hast amo davo scoula tscherchà vias per amegldrar teis text ed hast gnü il curaschi da strichar e da cumanzar amo üna jada davo il resun cha tü hast surgni illa gruppa, m'ha fat impreschiun, il resultat as lascha uossa muossar, eu tir il chapè.»


Ultra dalla premiaziun dil meglier text va ei cheu denton era per honorar e remunerar las persunas che han in dun extraordinari en ina singula cumpetenza dil process da scriver (p.ex. rimnar ideas, formular, surluvrar il cuntegn, haver in egl per l'ortografia, presentar) ni che han collaborau a moda efficienta ed engaschada.

Sper quella premiaziùn digl miglier text de an quell'incumbensa dantànt ear vagnir fatg anur a remunero las parsùnas c'ân egn dùn extraordinari an egna singula cumpetenza digl prozess da scriver (sco par exaimpel rimnar ideias, formular, surluvrar igl cuntegn, ver egn îl par l'ortografeia, preschantar) near c'ân colavuro a moda efiziainta ad angaschada.

Ultra dalla premiaziun digl migler text vogl cò dantant per honorar e remunerar las persungas cun ena cumpetenza speziala aint igl process da screiver (scu per exaimpel saveir rimnar ideias, saveir formular bagn, saveir surluvrar bagn, aveir ena ortografia correcta, saveir preliger bagn) u la persunga tg'è s'angascheda igl pi fitg durant igl process da screiver e rediger igl text.

Sper la premiaziun dals meglders texts dess eir gnir onureda e remunereda la persuna chi demuossa üna cumpetenza speciela i'l process da scriver (scu per exaimpel savair ramasser idejas, savair formuler bain, surlavurer il cuntgnieu, avair ün'ortografia correcta, savair preler bain il text) u la persuna chi s'ho ingascheda il pü ferm düraunt il process da scriver e rediger il text.

Sper la premiaziun dals meglders texts dess eir gnir onurada e remunerada la persuna chi demuossa üna cumpetenza speciala i'l process da scriver (sco per exaimpel savair ramassar ideas, savair formular bain, surlavurar il cuntgnü, avair ün'ortografia correcta, savair preleger bain il text) o la persuna chi s'ha ingaschada il plü ferm dürant il process da scriver e rediger il text.


medaglia d'aur per la persuna che sa presentar il meglier

medaglia d'or par la parsùna ca sa preschantar igl miglier

medaglia d'ôr per la persunga tgi so preliger igl migler

medaglia d'or per la persuna chi so preschanter il meglder sieu text

medaglia d'or per la persuna chi sa preschantar il meglder seis text


medaglia d'aur per la persuna che ha surluvrau il meglier siu text

medaglia d'or par la parsùna c'â surluvro igl miglier igl sieus text

medaglia d'ôr per la persunga tgi ò surluvro igl migler igl text

medaglia d'or per la persuna chi ho surlavuro il meglder sieu text

medaglia d'or per la persuna chi ha surlavurà il meglder seis text


medaglia d'aur per la persuna che scriva senza sbagls ortografics e grammaticals

medaglia d'or par la parsùna ca scriva sainza sbagls ortografics a gramaticals

medaglia d'ôr per la persunga tgi ò fatg igls pi pacs sbagls

medaglia d'or per la persuna chi scriva sainza sbagls ortografics e grammaticals

medaglia d'or per la persuna chi scriva sainza fals ortografics e grammaticals


Scriver ei in'activitad pretensiusa che cumpeglia differentas cumpetenzas. Per contonscher il podest en ina concurrenza ston per regla tut las cumpetenzas vegnir dumignadas bein. En vesta da tut las stentas ch'ein vegnidas fatgas per concepir in bien text eis ei impurtont da premiar il meglier text e da honorar cun quei la persuna che ha demussau tut las cumpetenzas aschia ch'in bien product seresulta.

Scriver e egn'activitad pratensiusa ca cumprenda diferaintas cumpetenzas. Par cuntànscher igl podest an egna concurenza ston par regla tut las cumpetenzas vagnir dumagneadas bagn. An vesta a tut las staintas c'en vagnidas fatgas par conzepir egn bùn text e'gl impurtànt da premiar igl miglier text ad undrar ascheia la parsùna ca riva d'unir tut las cumpetenzas ascheia c'egn bùn product saresulta.

Scriver es ün'activited pretensiusa chi cumpiglia differentas cumpetenzas. Per gnir sül podest in üna concurrenza da scriver as stu avair differentas cumpetenzas. La giuria stu tscherner da püs texts inoltros ils trais ch'ella considerescha scu texts cullas megldras qualiteds dal punct da vista dal cuntgnieu, da la structura e da la lingua dal text.

Scriver es ün'actività pretensiusa chi cumpiglia differentas cumpetenzas. Per gnir sül podest in üna concurrenza da scriver voula diversas cumpetenzas. La giuria sto tscherner da plüs texts inoltrats ils trais ch'ella considerescha sco texts cullas megldras qualitats dal punct da vista dal cuntgnü, da la structura e da la lingua dal text.


La rangaziun duei vegnir fatga en ina rama festiva, bugen era en preschientscha dalla giuria. Il scolast ni la scolasta surdat sco premis ina medaglia ni in buccal e/ni in auter simbol da renconuschientscha (in pign regal, in bon ch'ins sa retrer en classa, enzatgei dultsch). Sco finiziun prelegian ils victurs lur text alla classa ni era en ina rama pli gronda (p.ex. duront ina viseta da geniturs en classa ni in'autra occurrenza da scola). Ei fa era senn da publicar ils texts dils victurs ella gasetta da scola ni da rimnar tut ils texts dalla classa en in carnet che vegn silsuenter copiaus sco regurdientscha per tut las scolaras e tut ils scolars. Plinavon eis ei bi da far ina fotografia dils victurs da tuttas categorias e da pender quella en stanza da scola.

La rangaziùn de ver liac an egn rom festiv, bugent ear an preschientscha da la giureia. Igls premis den vagnir surdos an furma d'egna medaglia near d'egn bucal a/near cun egn oter simbol da rancunaschientscha (egn pintg tschincetg, egn bùn c'ign sa ratrer an classa). Sco finiziùn den igls victurs preliger lur text a la classa sco public near an egn rom ple grànd (p.ex. tier egna visita digls geniturs an classa, durànt egn aranschamaint da scola). Igl fa ear sen da publitgear igls texts digls victurs an la giaseta da scola near da rimnar tut igls texts da la classa an egn carnet ca vean suainter cuptgieu sco ragurdientscha par tut las scularas a tut igls sculars. Igl e ear bi da far egna fotografeia digls victurs da tut las categoreias a da palandar sei quella an la stànza da scola.

La consegna dals premis dess gnir fatta in ün ram festiv, scha pussibel eir in preschentscha da la giuria. Ils premis dessan gnir surdos in fuorma d'üna medaglia u d'ün bacher e/u cun ün oter segn d'arcugnuschentscha (p.ex. ün pitschen regal, ün bun da cudeschs). Per glivrer dessan ils trais premios preler lur text a la classa u eir in ün ram pü vast (p.ex. in occasiun d'üna visita dals genituors in classa, düraunt ün'occurrenza da scoula). Que fo eir sen da publicher ils texts premios, p.ex. illa giazetta da scoula u da ramassar tuot ils texts da la classa in ün cudaschet chi vain alura copcho scu algordanza per tuot las scolaras e tuot ils scolars. Ad es eir bel da fer üna fotografia dals trais premios e dals vandscheders da tuot las categorias e da pender sü quella fotografia in staunza da scoula.

La surdada dals premis dess gnir fatta in ün rom festiv, scha pussibel eir in preschentscha da la giuria. Ils premis dessan gnir surdats in fuorma d'üna medaglia o d'ün bacher e/o cun ün oter segn da recugnuschentscha (p.ex. ün pitschen regal, ün bun da cudeschs). Per finir dessan ils trais premiats preleger lur text a la classa o eir in ün rom plü vast (p.ex. in occasiun d'üna visita dals genituors in classa, dürant ün'occurrenza da scoula). I fa eir sen da publichar ils texts premiats, p.ex. illa gazetta da scoula o da ramassar tuot ils texts da la classa in ün cudaschet chi vain lura copchà sco regordanza per tuot las scolaras e tuot ils scolars. Id es eir bel da far üna fotografia dals trais premiats e dals victurs da tuot las categorias e da pender sü quella fotografia in stanza da scoula.


Sch'ina concurrenza da scriver ha liug (p.ex. la Plima d'aur/Pledpierla), fa ei senn d'animar ils scolars d'inoltrar lur texts era ufficialmein. La tensiun ei aunc pli gronda, sch'ina giuria externa giudichescha ils texts ed elegia las victuras ed ils victurs.

Sch'egna concurenza da scriver e actuala (p.ex. la Plima d'aur/Pledpierla), fa'gl sen d'animar igls sculars d'inoltrar lur texts ear ufizialmeing. La tensiùn e ànc ple grànda, sch'egna giureia externa giuditgescha igls texts a numna las victuras ad igls victurs.

I fò senn dad animar igls unfants da sa participar ad ena concurrenza da screiver, p.ex. Plima d'aur/Pledpierla. La tensiun è anc pi gronda, schi ena giuria externa giuditgescha igls texts e tscherna las victouras ed igls victours.

Sch'üna concurrenza da scriver es actuela (p.ex. la Plema d'aur/Pledpierla), fo que sen d'animer als scolars ed a las scolaras d'inoltrer lur texts eir a quella concurrenza. La tensiun es auncha pü granda, sch'üna giuria güdichescha ils texts e tscherna ils trais meglder texts.

Sch'üna concurrenza da scriver es actuala (p.ex. la Plema d'aur/Pledpierla), faja sen d'animar als scolars ed a las scolaras d'inoltrar lur texts eir a quella concurrenza. La tensiun es amo plü gronda, sch'üna giuria güdichescha ils texts e tscherna ils trais meglder texts.


La successiun dils eveniments e las consequenzas d'acziun ein logicas e cheutras capeivlas.

La suczessiùn digls evenimaints a las consequenzas d'acziùn en logicas a quatras capevlas.

<strong>Logica: </strong>Las successiun digls evenimaints e las consequenzas d'acziuns èn logicas e cotras captivontas.

<strong>Logica: </strong>La successiun dals evenimaints e las consequenzas d'acziun sun logicas e chapiblas.

<strong>Logica: </strong>La successiun dals evenimaints e las consequenzas d'acziun sun logicas ed inclegiantaivlas.


In tuot do que: 9 x 6 puncts = 54 puncts


Scriva a moda cuorta – ed els vegnan a leger. Scriva a moda clara – ed els vegnan a capir. Scriva en maletgs – ed els vegnan a tener en memoria.

Scriva a moda curta – ad els vignan a liger egl. Scriva a moda clera – ad els vignan a capir egl. Scriva an maletgs – ad els vignan a saragurdar dad egl.

Screiva a moda curta – ed els vignan a liger. Screiva a moda clera – ed els vignan a tgapeir. Screiva cun maletgs – ed els vignan a tigneir andamaint.

Scriva in maniera concisa – ed els legiaron (que). Scriva in maniera clera – ed els inclegiaron (que). Scriva in maniera metaforica – ed els s'algordaron da que. (Joseph Pulitzer)

Scriva in maniera concisa – ed els legiaran (quai). Scriva in maniera clera – ed els inclegiaran (quai). Scriva in maniera metaforica – ed els as regordaran da quai. (Joseph Pulitzer)


L'emprema construcziun sa buca vegnir scretta, avon che la davosa construcziun seigi scretta.

L'amprema construcziùn sa betga vagnir screta avànt ca la davosa construcziùn e screta.

L'amprema construcziun so betg neir scretga, avant tgi la davosa construcziun è scretga.

La prüma frasa nu po gnir scritta, aunz cha l'ultima frasa es scritta. (Joyce Carol Oates)

La prüma frasa nu po gnir scritta, avant cha l'ultima frasa es scritta. (Joyce Carol Oates)


Scriver mùnta malagear a dissignear cun pleds egn maletg.

Scriver significha pittürer u disegner ün purtret cun pleds. (Siegfried Wache)

Scriver significha pitturar o disegnar ün purtret cun pleds. (Siegfried Wache)


Aschiditg ch'in carstgaun scriva in cudisch, sa el buc esser disfortunaus.

Aschigî c'egn carstgàn scriva egn cudesch, sa el betg easser malvantirevel.

Schi dei tgi en carstgang screiva en codesch, so el betg esser malcuntaint.

Fintaunt ch'ün umaun scriva ün cudesch, nu po'l esser disfurtüno. (autur incuntschaint)

Fintant ch'ün uman scriva ün cudesch, nu po'l esser disfurtünà. (autur incuntschaint)


Il text vegn presentaus a moda viva, aschia ch'el creescha atmosfera e sveglia emoziuns.

Igl text vean preschanto a moda viva, ascheia c'el creescha atmosfera a sveglia emoziùns.

<strong>Preschentaziun: </strong>Igl text è nia preschento a moda veiva, uscheia tg'el ò creo atmosfera e sveglia emoziuns.

<strong>Preschantaziun: </strong>Il text vain preschanto in maniera viva, uschè ch'el creescha atmofera e svaglia emoziuns.

<strong>Preschantaziun: </strong>Il text vain preschantà in maniera viva, uschè ch'el creescha atmofera e svaglia emoziuns.


Entschatta e fin: L'entschatta dil text ei captivonta ed animescha da leger vinavon. Il text ha ina finiziun adequata e marcanta.

Antscheata a fegn: L'antscheata digl text e plagn tensiùn a caztga da liger anavànt. Igl text â egna finiziùn adequata a marcànta.

Antschatta e fegn: L'antschatta digl text fò gost da liger anavant. Igl text ò ena finiziun adequata e marcanta.

Cumanzamaint e fin: Il cumanzamaint dal text es interessant e tainta da ler inavaunt. Il text ho üna fin adequata e marcanta.

Il cumanzamaint dal text es interessant e tainta da leger inavant. Il text ha üna fin adequata e marcanta.


Il text descriva detagliadamein e va ella profunditad.

Igl text descriva detaglieadameing a va an la profunditad.

<strong>Profunditad: </strong>Igl text descreiva an detagl e vo uscheia a fons.

<strong>Profundited: </strong>Il text descriva tuot in detagl ed es profuond.

<strong>Profuondità: </strong>Il text descriva tuot in detagl ed es profuond.


Igl entir univers ei miu biro. La glisch dallas steilas mia tenta.

Gl'antier univers e igl mieus biro. La glisch da las stélas la mia tenta.

Igl antier univers è igl mies biro. La gleisch dallas steilas è la mia tenta.

Tuot l'univers es mia stüva da scriver. La glüsch da las stailas mia tinta. (Anna Platsch)

Tuot l'univers es mia stüva da scriver. La glüm da las stailas mia tinta. (Anna Platsch)


Il text cuntegn ideas creativas, porta novs impuls ed ha in messadi original.

Igl text cuntegna ideias creativas, porta novs impuls ad â egn messadi original.

<strong>Originalitad: </strong>Igl text cuntigna ideias creativas, porta novs impuls ed ò en messadi original.

<strong>Originalited: </strong>Il text cuntegna idejas creativas, do nouvs impuls ed ho ün messagi originel.

<strong>Originalità: </strong>Il text cuntegna ideas creativas, dà nouvs impuls ed ha ün messadi original.


En quei capetel vegn buca purschiu ina controlla dil progress sco usitau ellas ulteriuras unitads. La scolasta giudichescha denton il text final sco era il minibook che accumpogna ils scolars e las scolaras tras igl entir process da scriver. Quei succeda sin fundament dils criteris sil model M15.1a-b. Quels san era vegnir mussai als scolars gia all'entschatta dil process (mira era el commentari dall'incumbensa 2). Ultra da quei ei ina tabella da notas (M15.1c) aschuntada.

An que capetel vean betga purschieu egna controla digl progress sco gl'e usito an las ulteriuras unitads. La surmestra giuditgescha dantànt igl text final sco ear igl mini-book c'acumpogna igl scular/la sculara tras igl antier prozess da scriver. Quegl suczeda sen fundamaint digls savundànts criteris segl modèl M15.1a-b. Quels san ear vagnir mussos agls sculars gea a l'antscheata digl prozess (varda ear agl comentari da l'incumbensa 2). Egna tabela da notas e ultra da quegl aschuntada (M15.1c).

Ainten chel tgapetel dattigl betg ena controlla digl progress. La scolasta giuditgescha dantant igl text final scu er igl minibook tgi accumpogna igls scolars durant igl antier tgapetel. Chegl succeda tenor igl criteris digl model M15.1a. Chels pon gio neir mussos all'antschatta agls scolars. La nota calculescha la scolasta scu suandont: (puncts contanschias x 5 / puncts maximals) + 1 = nota.

In quist chapitel nu do que üngüna controlla dal progress scu üsito illas otras uniteds. La magistra güdichescha però il text finel scu eir il minibook chi accumpagna al scolar/a la scolara tres tuot il process da scriver. Que succeda a basa dals criteris cha's chatta süls models M16.1a-b. Quels paun eir gnir preschantos als scolars ed a las scolaras già al cumanzamaint dal process (vzair eir il commentar da l'incumbenza 2). Impü es agiunta üna tabella da notas (M16.1c).

In quist chapitel nu daja ingüna controlla dal progress sco üsità illas otras unitats. La magistra güdichescha però il text final sco eir il minibook chi accumpogna al scolar/a la scolara tras tuot il process da scriver. Quai succeda a basa dals criteris chi's chatta süls models M16.1a-b. Quels pon eir gnir preschantats als scolars ed a las scolaras fingià al cumanzamaint dal process (verer eir il commentar da l'incumbenza 2). Implü es agiunta üna tabella da notas (M16.1c).


• Tgi scriva bugen historias da fantasia?

• Tgi scriva bugent istorgias da fantaseia?

• Tgi screiva gugent istorgias da fantascheia?

• Chi scriva gugent istorgias da fantasia?

• Chi scriva jent istorgias da fantasia?


• Enconuschas ti la concurrenza da scriver 'Plima d'aur/Pledpierla'?

• Ancanuschas tei la concurenza da scriver 'Plima d'aur/Pledpierla'?

• Cugnuoschast tü la concurrenza da scriver 'Plema d'aur/Pledpierla'?


• Havesses ti giu gust da scriver in text davart il tema 'In di da narr'?

• Vessas tei gieu gust da scriver egn text tar la tematica 'Egn gi da nar'?

• Vessas te gost da screiver en text davart igl tema 'En de da nar'?

• Vessast tü gieu gust da scriver ün text culla tematica 'Ün di da nar'?

• Vessast tü gnü gust da scriver ün text culla tematica 'Ün di da nar'?


• Hest tü già guadagno üna vouta qualchosa?

• Hast tü fingià üna jada guadagnà alch?


• Tgi sa tgei ch'in bien text sto cuntener?

• Tgi sa tge c'egn bùn text sto cuntaner?

• Tgi so tge tg'en bung text stò cuntigneir?

• Chi so che ch'ün bun text stu cuntgnair?

• Chi sa che ch'ün bun text sto cuntgnair?


En lavur singula fan ils scolars ils pensums b-c. Sco evaluaziun sa la scolasta tschentar las suandantas damondas (d). Ils scolars che san rispunder cun 'gie' stattan sin peis.

An lavur singula raportan igls sculars davart lur atgnas experienztgas cugl scriver (b-c). Sco evaluaziùn sa la surmestra far las savundàntas amparadas (d). Igls sculars ca san raspunder ellas cun 'ea' leavan sei.

An lavour singula fon igl scolars igls pensums b-c. Scu evaluaziun pò la scolasta far las suandontas dumondas (d). Tgi tgi so rasponder cun 'ea', stat an peis.

In lavur individuela rapportan ils scolars davart lur egnas experienzas da scriver (b). Scu evaluaziun po la magistra fer las seguaintas dumandas. Ils scolars chi paun respuonder cun 'schi' staun sü.

In lavur individuala rapportan ils scolars davart lur aignas experienzas da scriver (b). Sco evaluaziun po la magistra far las seguaintas dumondas. Ils scolars chi pon respuonder cun 'schi' stan sü.


Els derivan da differentas regiuns romontschas (Engiadina, Grischun Central, Surselva) e fan part dalla categoria 5avla/6avla classa.

els darivan da diferaintas regiùns rumàntschas (Gidegna, Grischùn Zentral, Surselva) a fan part da la categoreia 5./6. classa

Els dereivan da differentas regiuns rumantschas (Nagiadegna, Grischun Central, Surselva) e fon part alla categoria 5avla e 6avla classa.

Els derivan da differentas regiuns rumauntschas (Engiadina, Grischun Centrel, Surselva) e faun part da la categoria 5./6. classa

Els derivan da differentas regiuns rumantschas (Engiadina, Grischun Central, Surselva) e fan part da la categoria 5./6. classa.


• Hast tü svess fingià üna jada tut part?


La scolasta lai tedlar l'emprema part dall'emissiun tochen 5:20. Ils scolars rispundan allas damondas (a) e discuteschan ellas el plenum.

La surmestra lascha tarlar l'amprema part da l'emissiùn antocen 5:20. Igls sculars raspundan las amparadas (a). An classa vignan quellas raspostas discutadas.

La scolasta lascha tadlar l'amprema part dall'emissiun anfignen 5:20. Igls scolars raspondan allas dumondas e las discuteschan an classa.

La magistra lascha tadler la prüma part da l'emischiun fin 5:20. Il scolars respuondan a las dumandas (a). Els discutan alura las respostas in classa.

La magistra lascha tadlar la prüma part da l'emischiun fin 5:20. Ils scolars respuondan a las dumondas (a). Els discutan lura las respostas in classa.


La finamira ei da promover il romontsch.

La fegnamira e da promover igl rumàntsch.

La fegnameira è da promover igl rumantsch.


En connex cullas davosas damondas san ils scolars rimnar en classa caracteristicas d'in bien text. Quella damonda fa era gest la punt alla proxima incumbensa.

An conex cun la davosa amparada san igls sculars rimnar an classa caracteristicas d'egn bùn text. Quell'amparada fa ear gest la pùnt a la proxima incarica.

An connex cun la davosa dumonda pon igls scolars rimnar caracteristicas d'en bung text. Chella dumonda fò la punt alla proxima incumbensa.

In connex cun l'ultima dumanda paun las scolaras e'ls scolars ramasser in classa caracteristicas d'ün bun text. Quista dumanda fo eir güst la punt a la prosma lezcha.

In connex cun l'ultima dumonda pon las scolaras e'ls scolars ramassar in classa caracteristicas d'ün bun text. Quista dumonda fa eir güsta la punt a la prosma lezcha.


a) La Plema d'aur ei ina concurrenza da scriver. Siu num ufficial ei 'Plima d'aur/Pledpierla'.

a) Quegl e egna concurenza da scriver. Igl sieus num ufizial e Plima d'aur/Pledpierla. An sutsilvan la numnagn nus Plema d'or.

a) La Plima d'aur è ena concurrenza da screiver. Igl nom uffizial è 'Plima d'aur/Pledpierla'.

a) Il 'Pledpierla' es üna concurrenza da scriver. Sieu nom ufficiel es Plema d'aur/Pledpierla.

a) Il 'Pledpierla' es üna concurrenza da scriver. Seis nom ufficial es Plema d'aur/Pledpierla.


• Tgi scriva pli bugen a maun che cul computer?

• Tgi scriva ple bugent a màn ca cugl computer?

• Chi scriva pü gugent a maun cu cul computer?

• Chi scriva plü jent a man co cul computer?


• Tgi screiva angal, cura tg'el/tg'ella stò?


Persunas denter 9-25 onns han astgau inoltrar texts.

Parsùnas trànter 9 a 25 ons ân stgieu inoltrar texts.

Persungas tranter 9-25 onns pon inoltrar texts.

Persunas traunter 9-25 ans haun pudieu inoltrer texts.

Persunas tanter 9-25 ons han pudü inoltrar texts.


L'activitad da batter ils agens records va sco fil tgietschen tras l'entira unitad (mintgamai integradas ellas incaricas 1, 6, 8 e 9). Quell'activitad san ils scolars far persuls, els giogan encunter sesezs ed emprovan da migliurar il temps en mintga runda. Las sligiaziuns ston vegnir messas a disposiziun dalla scolasta (ellas ein d'anflar tier las sligiaziuns ellas singulas incumbensas ed era els models M1.1a-d).

L'activitad da bater igls agens records va sco fil cotschen tras l'antiera unitad (mintgame integradas an las incumbensas 1, 6, 8 a 9). Quell'activitad san igls sculars far sulets, els giojan ancunter sasezs ad amprovan da migliurar igl tains an mintga runda. Las schliaziùns ston vagnir messas a disposiziùn da la surmestra (ellas en da catar tier las schliaziùns an las singulas incumbensas ad ear agls modèls M1.1a-d).

L'activitad da batter igls agens records (e) vo scu en feil cotschen tras l'antiera unitad (integrada aint igls exercezis 1, 6, 8 e 9). Chell'activitad pon las scolaras far sulettas, ellas gioian cunter sasezzas ed amprovan da migliurar igl taimp cun mintga runda. Igl scolast stò metter a disposiziun las schliaziuns (chellas èn da cattar tar las schliaziuns digls singuls exercezis ed er aint igls models M1.1a-d).

L'activited da batter ils egens records vo scu fil cotschen tres tuot l'united (integreda i'ls chapitels 1, 6, 8 e 9). Quist'activited paun ils scolars fer sulets, els giouvan cunter se svess e prouvan d'amegldrer il temp cun mincha runda. La magistra stu metter a disposiziun las soluziuns (quellas sun da chatter tar las soluziuns da las singulas incumbenzas ed eir i'ls models M1.1a-d).

L'actività da batter ils agens records va sco fil cotschen tras tuot l'unità (integrada i'ls chapitels 1, 6, 8 e 9). Quist'actività pon ils scolars far sulets, els giovan cunter sai svess e prouvan d'amegldrar il temp cun mincha runda. La magistra sto metter a disposiziun las soluziuns (quellas sun da chattar pro las soluziuns dals singulas chapitels ed eir i'ls models M1.1a-d).


L'evaluaziun dall'activitad sa succeder en classa suenter mintga runda e vegn tematisada aunc ina gada ell'incumbensa 10.

L'evaluaziùn da l'activitad sa suczeder an classa suainter mintga runda a vean tematisada ànc egna geada an l'incumbensa 10.

L'evaluaziun dall'activitad pò succeder an classa siva mintga runda e vign tematisada anc eneda aint igl exercezi 10.

L'evaluaziun da l'activited po succeder in classa zieva mincha runda e vain tematiseda aunch'üna vouta  i'l chapitel 10.

L'evaluaziun da l'actività po succeder in classa davo mincha runda e vain tematisada amo üna jada i'l chapitel 10.


il pli ditg ella posiziun dalla plonta dil joga (55 min.)

igl ple gî an la posiziùn da la plànta digl yoga (55 min.)

igl pi dei ainten la posiziun da planta digl joga (55 minutas)

il pü lönch illa pusiziun dal bös-ch dal yoga (55 minuts)

il plü lönch illa posiziun dal bös-ch dal yoga (55 minut)


420 persunas che sunan tiba (Alphorn) silla Piazza Duomo a Milaun

420 parsùnas ca sùnan tiba (Alphorn) sen la Piazza Duomo a Milan

420 persungas tgi sungan la tiba sen la Piazza del Duomo a Milang

420 persunas chi sunan la tüba sülla Piazza Duomo a Milaun

420 persunas chi sunan la tüba sülla Piazza Duomo a Milan


il pli grond segl en ina sutga cun rodas giu d'ina rampa: 21,35 m

igl ple grànd sagl an egna sutga cun rodas giou da la rampa:  21,35 m

igl pi grond sagl ainten ena soptga da rodas giu d'ena rampa: 21,35 m

il pü grand sagl in ün s-chabè cun roudas giò d'üna rampa: 21,35 m

il plü grond sagl in üna sopcha cun roudas giò d'üna rampa: 21,35 m


grev, fadigious, difficultous, strapatschous

sfadius, strapatschus, difficultus, greiv


Il scolast damonda tgi ch'enconuschi il cudisch, el qual tals records ein rimnai e co quel hagi num. Silsuenter legian ils scolars il text e fan ils pensums.

Igl surmester ampeara tgi c'ancanuscha igl cudesch, agl qual tals records en rimnos a co quel vegi num. Suainter ligian igls sculars igl text a fan las leztgas.

Igl scolast dumonda, tgi tgi canoscha igl codesch tgi cuntigna chels records e scu tgi chel vegia nom. Alloura ligian las scolaras igl text e fon igls pensums.

Il magister dumanda chi chi cugnuoscha il cudesch chi cuntegna da quels records e cu cha quel hegia nom. Alura legian ils scolars il text e faun las lezchas.

Il magister dumonda chi chi cugnuoscha il cudesch chi cuntegna da quels records e co cha quel haja nom. Lura legian ils scolars il text e fan las lezchas.


la pli aulta traversada en in marcau d'in sgrattaneblas a tschel (altezia: 350 m, lunghezia: 216 m)

la ple òlta traversada an egn martgieu d'egn sgratanivels (òlteztga: 350 m, lùngheztga: 216 m)

la pi ota traversada d'en sgrattatschiel a l'oter ainten en martgea (otezza: 350 m, lunghezza: 216 m)

la pü ota traverseda d'ün sgrattatschêl a l'oter in üna cited (otezza: 350 m, lungezza: 216 m)

la plü ota traversada d'ün sgrattatschêl a l'oter in üna cità (otezza: 350 m, lunghezza: 216 m)


cuntristau, consterniu, deprimiu, sfraccau

cuntristo, cunsternieu, deprimieu, sfartgieu

attristo, contristo, abattieu, chalcho, deprimieu

attristà, contristà, abattü, chalchà, agravà


Il scolast sa era mussar in film ni dias davart ils records. Da quels dat ei biars egl internet.

Igl surmester sa ear mussar egn film davart igls records. Da quels dat igl blears agl internet.

Igl scolast pò er mussar en film u maletgs davart records. Da chels dattigl blers aint igl internet.

Il magister po eir musser ün film u dias davart records. Da quels do que bgers i'l internet.

Il magister po eir muossar ün film o dias davart records. Da quels daja blers i'l internet.


1 minuta schonglar cun ina balla sil tgau

1 minuta schonglar cun egna bura segl tgieu

schunglar 1 minuta cun ena balla segl tgea

schonglar 1 minut cun üna balla sül cheu


ils pli biars tgauns che fan ina polonaisa (cun otg tgauns)

igls ple blears tgàns ca fan egna polonaisa (cun otg tgàns)

igls pi blers tgangs tgi fon ena polonesa (cun otg tgangs)

ils pü bgers chauns chi faun üna polonesa (cun och chauns)

ils plü blers chans chi fan üna polonesa (cun ot chans)


stgivous, disgustous, sgarschevel, orribel

s-chiffus, disgustus, sgrischaivel, orribel


Per far il pensum a) ston ins organisar enzacons cudischs da records da Guinness, sch'ins vul buca mo luvrar cugl internet.

Par far la leztga a) ston ign organisar anzaquànts cudeschs da records da Guinness, sch'ign vut betga luvrar me cugl internet.

Per far igl pensum a) ins stò organisar en pêr codeschs da records da Guinness, sch'ins na vot betg luvrar angal cugl internet.

Per fer la lezcha a) as stu organiser ün pêr cudeschs da records da Guinness, scha nu's voul lavurer be cul internet.

Per far la lezcha a) esa d'organisar ün pêr cudeschs da records da Guinness, schi nu's voul lavurar be cul internet.


las pli biaras persunas ch'ein revidas sil Mount Everest duront in di (354 persunas)

las ple blearas parsùnas c'en rivadas segl Mount Everest durànt egn gi (354 parsùnas)

las pi bleras persungas tgi èn stadas an en de segl Mount Everest (354 persungas)

las pü bgeras persunas chi sun stedas in ün di sül Mount Everest (354 persunas)

las plü bleras persunas chi sun stattas in ün di sül Mount Everest (354 persunas)


las pli liungas unglas vid in maun: 8,64 m

las ple lùngas ùnglas ved egn màn: 8,64 m

las pi lungas unglas ve digl mang: 8,64 m

las pü lungias unglas vi dal maun: 8,64 m

las plü lungas unglas vi dal man: 8,64 m


Ils scolars fan in mindmap cullas informaziuns principalas e nodan quellas en lur cudisch da lavur (a). El plenum vegnan las informaziuns rimnadas ed ei vegn discutau las suandontas damondas:

Igls sculars remnan an furma d'egn mind-map las infurmaziùns prinzipalas a las nodan an lur cudesch da lavur (a). An classa vignan las infurmaziùns rimnadas a las savundàntas amparadas vignan discutadas:

Igl scolaras fon en mindmap cun las infurmaziuns principalas e nodan chellas ainten lour codesch da lavour (a). Aint igl plenum vignan las infurmaziuns rimnadas ed i vignan discutadas las suandontas dumondas:

Ils scolars ramassan las infurmaziuns principelas in fuorma d'üna mindmap e las notan in lur cudesch da lavur (a). Els ramassan las infurmaziuns in classa e discutan insembel las seguaintas dumandas:

Ils scolars ramassan las infuormaziuns principalas in fuorma d'üna mindmap e tillas notan in lur cudesch da lavur (a). Els ramassan las infuormaziuns in classa e discutan insembel las seguaintas dumondas:


• Tgei tratgs communabels han tut ils auturs e tut las auturas?

• Tge ân tut igls auturs a las auturas cuminevel?

• Tge tratgs communabels on tot las autouras e tot igls autours?

• Che es tar tuot ils autuors e las auturas listess?

• Che es pro tuot ils auturs e las auturas listess?


Uossa, dingionder vegnan las ideas per scriver? Quai nun es adüna uschè simpel. I's vuless scriver, ma i's nu sa che. Quai po esser fich different. Minchatant es inchün chi dumonda, sch'eu scrivess alch per üna gazetta o per ün chalender, o pella litteratura. E lura minchatant dischan eir che tema. Scha quel tema am plascha, sch'eu n'ha l'impreschiun, schi, quia vuless eu dir alch, lura cumainz a pensar co ch'eu pudess far quai, in che fuorma ch'eu vuless far quai, scha quai dess ün text ün pa pü lung o be ün cuort o üna poesia dafatta e lura prouv eu. Quai chi güda a mai es ir a spass. Eu vegn fich gugent our illa natüra e prouv da'm surdar simplamaing a meis impissamaints e chamin e chamin e lura am vegn minchatant üna bun'idea. O sch'eu n'ha per exaimpel cumanzà ün text e nu riv pü inavant, lura chat eu tuot in üna jada la storta. Obain ch'eu bad: Uossa stögl eu cumanzar tuot amo üna jada da prüma. Quai stögl eu far tuot oter, perche cha apunta, uschè nu correspuonda il text a quai ch'eu vuless vairamaing dir e lura nu da quai ün bun text. Lura es alch sforzà e quai nun es mai bun.


Co prender a mauns la lavur per scriver in bien text? Also, in text ei darar buns dall'entschatta. Quei ei in tec sco da far ina sculptura, ins sto haver temps e luvrar vidlunder. E lu forsa dat ei in bien text, forsa aber era in text da fierer.


Tgei ei per mei in bien text? In bien text ei per mei in text ch'jeu hai il gaudi da leger. In text ch'jeu legel adina puspei, sa esser mo ina construcziun, sa denton era esser melli paginas.


Hai, che es bun text? Per mai es ün bun text ün text vardaivel e vardaivel nu voul dir ch'el stöglia esser vaira. Eir üna parabla o ün'istorgia inventada da spüra fantasia po esser vardaivla e po esser ün bun text. Vardaivel voul dir per mai cha'l text saja sincer. Quai voul dir cha quai ch'eu scriv, sto correspuonder al cuntgnü. Eu poss far ün pitschen exaimpel: Sch'eu pigl in ün'istorgia dad ün uffant chi discuorra e lasch discuorrer a quel cun pleds da creschüts, cun pleds cumplichats o cun ün savair ch'ün uffant nun ha amo, lura as bada subit cura chi's legia quel text – na, quia alch nu tuorna, quist uffant am va a mai sülla nerva. E lura voul quai dir, quai nun es ün text vardaivel.

Hai, che es ün bun text? Per mai es ün bun text ün text vardaivel e vardaivel nu voul dir ch'el stöglia esser vaira. Eir üna parabla o ün'istorgia inventada da spüra fantasia po esser vardaivla e po esser ün bun text. Vardaivel voul dir per mai cha'l text saja sincer. Quai voul dir cha quai ch'eu scriv, sto correspuonder al cuntgnü. Eu poss far ün pitschen exaimpel: Sch'eu pigl in ün'istorgia dad ün uffant chi discuorra e lasch discuorrer a quel cun pleds da creschüts, cun pleds cumplichats o cun ün savair ch'ün uffant nun ha amo, lura as bada subit cura chi's legia quel text – na, quia alch nu tuorna, quist uffant am va a mai sülla nerva. E lura voul quai dir, quai nun es ün text vardaivel.

Hai, che es ün bun text? Per mai es ün bun text ün text vardaivel e vardaivel nu voul dir ch'el stöglia esser vaira. Eir üna parabla o ün'istorgia inventada da spüra fantasia po esser vardaivla e po esser ün bun text. Vardaivel voul dir per mai cha'l text saja sincer. Quai voul dir cha quai ch'eu scriv sto correspuonder al cuntgnü. Eu poss far ün pitschen exaimpel: Sch'eu pigl in ün'istorgia ad ün uffant chi discuorra e lasch discuorrer a quel cun pleds da creschüts, cun pleds cumplichats o cun ün savair ch'ün uffant nun ha amo, lura as bada subit cura chi's legia quel text – na, quia alch nu tuorna, quist uffant am va a mai sülla nerva. E lura voul quai dir, quai nun es ün text vardaivel.


Per cattar uscheia en conflict, amprova da ma lascher inspirar digl mies mintgade – cunzont lò, noua tg'ia saint fermas emoziuns. Tge am ò grittanto? Cura sunga tresta, cura schalousa? Tge am fò chitos? Tals problems tgi fatschaintan tè sast er descreiver igl migler. Ed uscheia davainta l'istorgia er pi reala e so tschiffer egn e mintgign.


Aber co scrivan ins aschi in bien text? Per mei dat ei treis metodas per scriver in text. Mia emprema metoda ei: Ins pren semplamein in pupi ed in rispli e scriva si tut tgei che vegn endamen. Ina scartira automatica. E suenter san ins lu surluvrar quei text. Piclar ora las bunas passaschas ed ideas e zambergiar in niev text ordlunder. La secunda metoda ei ina planisaziun exacta d'in text. Ins fa l'entschatta notizias e scriva si il cuors dil text. Il meglier ei, sch'ins ha schon ina entschatta ed ina fin. La fin savess el meglier cass puspei sereferir all'entschatta, forsa prender si ina frasa ni in maletg, lu fa il text in bi rudi. Sch'ins scriva per exempel ils eveniments d'in di, pudess ins entscheiver culla descripziun dallas ramurs ch'ina persuna auda, cura ch'ella vegn neunavon e calar cullas ramurs che la persuna auda cura ch'ella sedurmenta. Quei denteren sedat lura per il solit sco da sez. I po denton era esser ch'ins ha ina super idea per ina scena, aber sa buc co integrar quella en in liung text. Lu pon ins era semplamein inaga scriver quella scena e baghegiar si ina historia odentuorn. Quei fuss la tiarza metoda. Aber co cattan ins insumma las ideas per in bien text? Quellas ideas anflan ins normalmein ella veta dil mintgadi. Enzatgi fa ina remarca, ins vesa in bi maletg, ina biala sceneria e quei ei lura l'inspiraziun. Ins po denton era cattar inspiraziun en auters cudischs, en films, en musica, en tut tgei che inspirescha. E co vesan ins ch'ina idea ei buna? Cheu vegnin nus puspei sill'entschatta da mias declaraziuns. Ina buna idea ei in'idea che fascinescha, che occupescha forsa ni che occupescha forsa dapi in temps. Forsa eis ei in siemi, in siemi ch'ins siemia adina puspei ni ina tematica che lai buca en ruaus ins.

Aber co scriv'ins aschi in bien text? Per mei dat ei treis metodas per scriver in text. Mia emprema metoda ei: Ins pren semplamein in pupi ed in rispli e scriva si tut tgei che vegn endamen. Ina scartira automatica. E suenter san ins lu surluvrar quei text. Piclar ora las bunas passaschas ed ideas e zambergiar in niev text ordlunder. La secunda metoda ei ina planisaziun exacta d'in text. Ins fa l'entschatta notizias e scriva si il cuors dil text. Il meglier ei, sch'ins ha schon ina entschatta ed ina fin. La fin savess el meglier cass puspei sereferir sill'entschatta, forsa prender si ina frasa ni in maletg, lu fa il text in bi rudi. Sch'ins scriva per exempel ils eveniments d'in di, pudess ins entscheiver culla descripziun dallas ramurs ch'ina persuna auda, sch'ella vegn neunavon e calar cullas ramurs che la persuna auda cura ch'ella sedurmenta. Quei denteren sedat lura per il solit sco da sez. I po denton era esser ch'ins ha ina super idea per ina scena, aber sa buc co integrar quella en in liung text. Lu pon ins era semplamein inaga scriver quella scena e baghegiar si ina historia odentuorn. Quei fuss la tiarza metoda. Aber co catt'ins insumma las ideas per in bien text? Quellas ideas anflan ins normalmein ella veta dil mintgadi. Enzatgi fa ina remarca, ins vesa in bi maletg, ina biala sceneria e quei ei lura l'inspiraziun. Ins po denton era cattar inspiraziun en auters cudischs, en films, en musica, en tut tgei che inspirescha. E co vesan ins ch'ina idea ei buna? Cheu vegnin nus puspei silla entschatta da mias declaraziuns. Ina buna idea ei ina idea che fascinescha, che occupescha forsa ni che occupescha forsa dapi in temps. Forsa eis ei in siemi, in siemi ch'ins siemia adina puspei ni ina tematica che lai buca en ruaus ins.


Las ideas, danunder ch'ins va per las ideas? Mo, quei ei different. Il bia ha ei neginas ideas. Buc haver idea ei denton buca negativ. Tut drova temps. Sche ti has buca ideas, vonzei vegnan ei. Quei ei sco sche ti has buca ina amitg ni sche ti has buca ina amitga, vonzei vegn ella. Tut drova siu temps.


Eau nu vögl mê scriver ün bun text. Eau scriv simplamaing vi da qualchosa chi m'occupa e chi nu'm lascha in pos. Scriver scrivi adüna be per pruver da musser a me stess qualchosa, per chapir pü bain, qualchosa chi m'occupa, chi'm fo problems. Eau scriv be sur da chosas chi vaun tiers a me. Sch'eau prouv da descriver qualchosa dadour me, schi be per gnir svess pü bain in cleras sur da mi'egna situaziun. Eau nu scriv sur da chosas ch'eau stess cugnuoscher be tres l'experienza dad oters. U sch'eau fatsch quelo, schi be in üna fuorma da schnöss chi muossa cha la chosa m'es insè estra e ch'eau fess meglder da taschair in quista dumanda.

Eau nu vögl mê scriver ün bun text. Eau scriv simplamaing vi da qualchosa chi m'occupa e chi nu'm lascha in pos. Scriver scrivi adüna be per pruver da musser a me stess qualchosa, per chapir pü bain qualchosa chi m'occupa, chi'm fo problems. Eau scriv be sur da chosas chi vaun tiers a me. Sch'eau prouv da descriver qualchosa dadour me, schi be per gnir svess pü bain in cleras sur da mi'egna situaziun. Eau nu scriv sur da chosas ch'eau stess cugnuoscher be tres l'experienza dad oters. U sch'eau fatsch quelo, schi be in üna fuorma da schnöss chi muossa cha la chosa m'es insè estra e ch'eau fess meglder da taschair in quista dumanda.


Tgei ei in bien text? In bien text divertescha e fascinescha, occupescha. Sch'ins less adina leger vinavon, sch'ins less ch'il text cala mai, lu ei quei in bien text. Ni sch'ins sto suenter leger aunc traso patertgar vid il text. Sch'in text fa ponderar ni studegiar.


• Dominique Caglia (nascheida Dosch), surmiran


Scriver ei in mistregn, in normal mistregn. E tiel scriver s'auda era il leger. Cun leger ils bials cudischs vegnel jeu era sin ideas co far buns texts.


• Tgi dils auturs/dallas auturas enconuscheis vus? Danunder?

• Tgi digls auturs/da las auturas ancunaschez vus? Danunder?

• Tgi dallas autouras u digls autours cunaschez? Danonder?

• A chi dals autuors/da las auturas cugnuschais vus? Dinuonder?

• A chi dals auturs/da las auturas cugnuschais vus? Dingionder?


Quai chi'd es important per far ün text ch'eu pens lura ch'el saja bun – sgür nu's esa mai propa, sch'el es bun o brich – quai as vezza lura. Quai po eir esser cha quels chi legian e quellas chi legian pon avair eir là differentas ideas e quai es eir permiss. Quai chi'd es important es chi's sto avair eir il curaschi da strichar. E minchatant as sto strichar eir frasas chi plaschan bainischem. Ma apunta, i nu tuoccan là. E lura as sto avair il curaschi da tour e strichar. Pro mai capita quai apunta fich bler e perquai n'ha eu pü o main texts cuorts e fich cuorts per finir. Ma quai nu fa nöglia. Scriver es alch bel, ma es eir üna gronda lavur. Ma i vala la paina!

Quai chi'd es important per far ün text ch'eu pens lura ch'el saja bun – sgür nu's esa mai propa, sch'el es bun o brich – quai as vezza lura. Quai po eir esser cha quels chi legian e quellas chi legian pon avair eir là differentas ideas e quai es eir permiss. Quai chi'd es important es chi's sto avair eir il curaschi da strichar. E minchatant as sto strichar eir frasas chi plaschan bainischem. Ma apunta, i nu toccan là. E lura as sto avair il curaschi da tour e strichar. Pro mai capita quai apunta fich bler e perquai n'ha eu pü o main texts cuorts e fich cuorts per finir. Ma quai nu fa nöglia. Scriver es alch bel, ma es eir üna gronda lavur. Ma i vala la paina!


Per me es ün bun text quel ch'eau legess svessa gugent e zieva l'avair let, am plaschess, scha'l text nu'm banduna dalum, anzi, sch'el am fess stüdger inavaunt. Forsa am fo la lectüra fer ün risulin u am do be ün bun sentimaint u forsa am fo'la eir clapper la rabgia, ma el (il text) vess da fer qualchosa cun me.


Ils auturs raquentan da lur experientschas cul scriver. Ils texts vegnan presentai egl idiom dils auturs e dallas auturas. Sils models M2.1a-f anflan ins las transcripziuns originalas. Sils models M2.2a-d anflan ins las transcripziuns en sursilvan.

Igls auturs raquentan da lur experienztgas cun scriver. Igls texts vignan preschantos agls diferaints idioms da darivànza digls auturs a da las auturas. Segls modèls M2.1a-f satgatan las transcripziùns originalas. Segls modèls M2.2a-d satgatan las transcripziùns an sutsilvan.

Ils autuors e las auturas quintan da lur experienzas cun scriver. Ils texts sun integros aint il cudesch ed i'ls audios i'ls differents idioms dals autuors e da las auturas. Süls models M2.1a-f sun da chatter las transcripziuns dals texts originels, süls models M2.2a-d las transcripziuns da quels texts in puter.

Ils auturs e las auturas quintan da lur experienzas cun scriver. Ils texts sun integrats aint il cudesch ed i'ls audios i'ls differents idioms dals auturs e da las auturas. Süls models M2.1a-f sun da chattar las transcripziuns dals texts originals, süls models M2.2a-d las transcripziuns da quels texts in vallader.


Dominique Caglia (nascheida Dosch, 1995):


Central per en text è en conflict, chegl vot deir en problem. Chel conflict so aveir bleras furmas: I so esser en discletg, ena dispeta tranter dus figuras, en giaveisch tg'ins so betg contanscher, … Igl principal è tgi chel tgi ligia tgapescha igl conflict, tg'el anclei igl problem. Uscheia ins sogl crear tensiun. Impurtant è er tgi chel tgi ligia so betg, schi chel conflict so neir schliia, uscheia tg'el vot liger l'istorgia anfignen la fegn.


• Tgi proceda era sco in dils auturs/dallas auturas?

• Tgi prozeda ear sco egn digls auturs/da las auturas?

• Tgi da vusoters lavoura er scu en'autoura u en autour?

• Chi da vus proceda listess scu ün dals autuors/üna da las auturas?

• Chi da vus proceda listess sco ün dals auturs/üna da las auturas?


Gidan quels exercezis tei da scriver meglier? Sche gie, pertgei?

Ta gidan quels exerzezis da scriver miglier? Scha ea, co a partge?

Geidan chels exercezis da screiver? Schi bagn, pertge?

At güdan quels exercizis a scriver meglder? Scha schi, perche?


Tgei ei special vid il davos text che vus haveis scret?

Tge e spezial ved igl davos text ca vus vez scret?

Tge è spezial ve digl davos text tgi vez scretg?

Che es speciel vi da l'ultim text cha vus vais scrit?

Che es special vi da l'ultim text cha vus vais scrit?


d) Cura che ti has fatg in rudi entuorn tut ils daguots, sas ti squitschar tiu text.

d) Scha tei âs fatg egn rudi anturn tut igls daguts, sas tei stampar igl tieus text.

d) Cura tgi te ast fatg en cres anturn tot las guttellas, post te stampar igl ties text.

d) Cur cha tü hest fat ün rinch intuorn tuot ils guots, poust tü squitscher our tieu text.

d) Cur cha tü hast fat ün rinch intuorn tuot ils guots, poust tü squitschar oura teis text.


b) Pren ussa neunavon il plan per tiu text. Endatescha l'entschatta da tiu text che ti has formulau ell'incumbensa 9 sin computer e scriva a fin il text.

b) Prenda ussa nanavànt igl plan pigl tieus text. Scriva l'antscheata ca tei âs formulo an l'incarica 9 sen computer a scriva a fegn igl text.

b) Peglia ossa notiers igl plan digl ties text. Screiva l'antschatta digl ties text (fatg durant igl exercezi 9) cugl computer e screiva a fegn igl text.

b) Piglia uossa notiers il plaun per tieu text. Scriva il cumanzamaint dal text cha tü hest formulo ill'incumbenza 9 in tieu computer e scriva a fin il text.

b) Piglia uossa nanpro il plan per teis text. Scriva il cumanzamaint dal text cha tü hast formulà ill'incumbenza 9 in teis computer e scriva a fin il text.


2. Seplacca en in liug preferiu, ei astga era esser in liug ordaviert. Siara ils egls per ina minuta e percepescha cun tut ils senns quei che cuora e passa entuorn tei. Arva puspei ils egls e scriva sin in fegl tut quei che ti vesas, audas, fredas, gustas e sentas en quei liug.

2. Satschainta an egn liac ca tei âs tscharnieu, igl dastga ear easser egn liac ordafora. Seara igls îls par egna minuta a perzepescha cun tut igls sens quegl ca cura a passa anturn te. Earva puspe igls îls a scriva sen egn figl tut quegl ca tei vezas, odas, freadas, gustas a saintas an que liac.

2. Vo aint igl li preferia da tè. I pò er esser oravant. Sera per ena minuta igls îgls e percepescha cun tot igls senns chegl tgi corra e passa anturn tè. Derva puspe igls îgls e noda tot chegl tgi te saintas, veist e savoiras ainten chel li.

2. Vo in ün lö chi't plescha, que suos-cha eir esser ün lö our i'l liber. Serra ils ögls per ün minut e percepescha cun tuot ils sens che chi gira intuorn te. Evra alura darcho ils ögls e scriva sün ün fögl tuot que cha tü vezzast, odast, odurast e saintast in quel lö.

2. Va in ün lö chi't plascha, i das-cha eir esser ün lö our il liber. Serra ils ögls per ün minut e percepischa cun tuot ils sens che chi gira intuorn tai. Driva lura darcheu ils ögls e scriva sün ün fögl tuot quai cha tü vezzast, dodast, odurast e saintast in quel lö.


Turnei anavos en stanza da scola e discutei las suandontas damondas en classa:

Turna an la stànza da scola a discutescha las savundàntas amparadas an classa:

Turne puspe anavos an stanza da scola e discute las dumondas an classa:

Turnè in staunza da scoula e discutè las seguaintas dumandas in classa:

Tuornai in stanza da scoula e discutai las seguaintas dumondas in classa:


1. Pren in rispli ed in'ura da stop, tschenta ella sin treis minutas e scriva sillas lingias sutvart senza paus tut quei che va tras il tgau a ti.

1. Prenda egn risplei ad egn'ura da stop, meta aint ella sen tres minutas a scriva alura sen las lingias sainza pos tut quegl ca va tras igl tgieu a tgei.

1. Peglia en risplei ed en'oura da stop. Metta l'oura sen treis minutas e screiva sen las lengias sainza pôssa tot chegl tg'at vo tras la testa.

1. Piglia ün rispli ed ün'ura da stop, mett'la sün trais minuts e scriva alura süllas lingias suotvart sainza interrupziun tuot que chi't vain adimmaint.

1. Piglia ün rispli ed ün'ura da stop, tilla metta sün trais minuts e scriva lura süllas lingias suotvart sainza interrupziun tuot quai chi't vain adimmaint.


Co ei quei stau? En tgei fuorma semuossa vies product?

Co e quegl sto? An tge furma samussan igls voss products?

Scu è chegl sto? Tge furma mossa igl ties text?

Cu es que sto? In che fuorma as muossa vos prodot?

Co esa stat? In che fuorma as muossa vos prodot?


Cura sund jou betga rivo/rivada anavànt?


«Eau craj cha's stöglia in prüma lingia scriver sü tuot que cha's voul dir ...»

«Jou creg c'ign stotgi an amprema lingia scriver sei tut quegl c'ign vut gir …»

«Eau craj cha's stöglia in prüma lingia scriver sü tuot que cha's voul dir …»

«Eu crai chi's stopcha in prüma lingia scriver sü tuot quai chi's voul dir …»


Tgi ha tschaffen da preleger ina passascha ch'ei gartegiada bein?

Tgi â tschafen da preliger egna passascha c'e gartageada bagn?

Tgi ò gost da preliger chegl tg'el ò scretg?

Chi ho gust da preler üna passascha chi'd es gratageda bain?

Chi ha gust da preleger üna passascha chi'd es gratiada bain?


a) Lein far quei che Romana Ganzoni di. Culs dus suandonts exercezis has ti la caschun da sescaldar e trenar il fluss da scriver.

a) Lagn far quegl ca la Romana Ganzoni gi. Cugls dus savundànts exerzezis âs tei la caschùn da sascaldar a da trenar da scriver curaintameing.

a) Lagn far chegl tgi Romana Ganzoni dei. Cun igls dus proxims exercezis ast te la caschung da sa scaldar e trenar igl screiver.

a) Fainsa que cha Romana Ganzoni disch. Culs duos seguaints exercizis at poust tü s-chuder aint e trener il flüss da scriver.

a) Lain far quai cha Romana Ganzoni disch. Culs duos seguaints exercizis at poust tü s-chodar aint e trenar il flüss da scriver.


Cura che ti has finiu, sebrattas ti cun tiu vischin. Discutei las suandontas damondas:

Cur ca tei âs fito, discuteschas cugl tieus vaschegn near cun la tia vaschegna las savundàntas amparadas:

Cura tgi te ast fitto, discutescha las suandontas dumondas cun ena conscolara u en conscolar:

Discuta cur cha tü hest glivro las seguaintas dumandas cun tieu chantunais u tia chantunaisa:

Discuta cur cha tü hast fini las seguaintas dumondas cun teis vaschin o tia vaschina:


Tgei san ins trenar cun in tal exercezi?

Tge san ign trenar cun egn tal exerzezi?


c) In text sto sepresentar en fuorma frestga, sch'el vul attrer l'attenziun. Legia perquei ils tips els daguots sutvart. Mira, sche ti has applicau tut ils cussegls en tiu text e curregia, nua ch'ei fa da basegns. Sch'il cussegl ei suandaus, astgas ti far in rudi entuorn il daguot cul cussegl corrispundent.

c) Egn text sto sapreschantar an egna furma frestga, sch'el de catar atenziùn. Ligia parquegl igls tips agls daguts. Varda, scha tei âs aplitgieu igls cunzegls agl tieus text a curegia là, noua c'igl e dabasegns. Sch'igl cunzegl e integro, dastgas tei far egn rudi anturn igl dagut cugl cunzegl coraspundaint.

c) Igl text duess esser an furma frestga tgi anveida da liger. Ligia chegl tg'è scretg ainten las guttellas. Varda schi te ast risguardo tot igls cunsegls. Currigia schi fò da basigns. Schi te ast risguardo igl cunsegl, post far en cres cun ena calour.

c) Ün text stu esser scrit in möd fras-ch e vivas-ch, sch'el dess trer l'attenziun. Legia perque ils tips i'ls guots suotvart. Guarda, scha tü hest druvo tuot ils cussagls in tieu text e corregia lo, inua cha que fo dabsögn. Scha tü hest seguieu ün cussagl, suos-chast tü culurir il guot cun quel cussagl.

c) Ün text sto esser scrit in möd frais-ch e vivais-ch, sch'el dess trar l'attenziun. Legia perquai ils tips i'ls guots suotvart. Guarda, scha tü hast dovrà tuot ils cussagls in teis text e corregia là, ingio chi fa dabsögn. Scha tü hast segui ün cussagl,


Ussa stos ti formular tes patratgs per crear in text. Fai ils exercezis sutvart e scriva silsuenter l'emprema versiun da tiu text.

Ussa stos tei formular igls teas patratgs par crear egn text. Fe igls exerzezis a scriva suainter l'amprema versiùn digl tieus text.

Ossa stost te formular igls ties patratgs per crear en text. Fò igls exercezis e screiva siva l'amprema versiun digl ties text.

Uossa stust tü formuler tieus impissamaints per creer ün text. Fo ils exercizis suotvart e scriva alura üna prüma versiun da tieu text.

Uossa stoust tü formular teis impissamaints per crear ün text. Fa ils exercizis suotvart e scriva lura üna prüma versiun da teis text.


10. Noda il pli interessant cudisch che ti has legiu:

10. Noda igl ple interessànt cudesch ca tei âs ligieu:

10. Noda igl codesch igl pi interessant tgi te ast ligia:

10. Nota il pü interessant cudesch cha tü hest let:

10. Nota il plü interessant cudesch cha tü hast let:


2. Noda il pli liung plaid en in auter lungatg:

2. Noda igl ple lùng pled an egn oter lungatg:

2. Noda igl pi lung pled ainten en oter lungatg:

2. Nota il pü lung pled in ün'otra lingua:

2. Nota il plü lung pled in ün'otra lingua:


3. ... â igl num cugls ple blears vocals?


Tgei part da quell'unitad survegn aur, tgeinina argien e tgei pensum ha meritau bronz? Scriva las activitads sper las medaglias.

Tge part da quell'unitad survean or, tgenegna argient a tge leztga â marito brùnz? Scriva las activitads sper las medaglias.

Tge part da chell’unitad survign ôr, tgenegna argient e tge pensum ò mirito bronz? Screiva las activitads dasper las medaglias.

Che part da quist'united survain or, chenüna argient e che persuna ho merito bruonz? Scriva las activiteds suot las medaglias.

Che part da quist'unità survain or, chenüna argient e che persuna ha merità bruonz? Scriva las activitats suot las medaglias.


9. Noda il pli gries cudisch che ti has legiu:

9. Noda igl ple gross cudesch ca tei âs ligieu:

9. Noda igl codesch igl pi gross tgi te ast ligia:

9. Nota il pü gross cudesch cha tü hest let:

9. Nota il plü gross cudesch cha tü hast let:


8. Tgeinina ei la pli biala canzun che ti enconuschas?

8. Tgenegna e la ple beala canzùn ca tei ancanuschas?

8. Tgenegna è la pi bela canzung tgi te canoschas?

8. Chenüna es la pü bella chanzun cha tü cugnuoschast?

8. Chenüna es la plü bella chanzun cha tü cugnuoschast?


Lein far ina concurrenza da classa? Tgi ha il record ellas suandontas disciplinas?

Lagn far egna concurenza da classa? Tgi â igl record an las savundàntas disziplinas?

Lainsa far ena concurrenza da classa? Tgi ò igl record ainten las suandontas disciplinas?

Vulainsa fer üna concurrenza da classa? Chi ho il record illas seguaintas disciplinas?

Laina far üna concurrenza da classa? Chi ha il record illas seguaintas disciplinas?


5. Noda la pli cuorta construcziun en romontsch:

5. Noda la ple curta construcziùn an rumàntsch:

5. Noda la pi curta construcziun rumantscha:


d) Mesira il temps e noda cons plaids da mintga categoria che ti vegns da nudar en ina minuta. Il bustab astgas ti eleger tez.

d) Masira igl tains a noda quànts pleds da mintga categoreia ca tei veans da nudar an egna minuta. Igl bustab dastgas tei tschearner tez.

d) Maseira igl taimp e noda, quants pleds da mintga categoria tgi te cattas ainfer ena minuta. Igl bustab post te tscherner tez/tezza.

d) Imsüra il temp e nota, quaunts pleds da mincha categoria cha tü chattast in ün minut. Il custab poust tü tscherner svess.

d) Masüra il temp e nota, quants pleds da mincha categoria cha tü chattast in ün minut. Il custab poust tü tscherner svess.


b) Va alla tscherca da records en tia classa: Tgi da vossa classa ...

b) Va a la tscheartga da records an la tia classa: Tgi da la vossa classa ...

b) Vo alla tschertga da records ainten la tia classa: Tgi ainten la tia classa ...

b) Vo in tschercha da records in tia classa: Chi da tia classa ...

b) Va in tschercha da records in tia classa: Chi da tia classa ...


1. ... ha il num culs pli biars bustabs?

1. ... â igl num cugls ple blears bustabs?

1. ... ò igl nom cugls pi blers bustabs?

1. ... ha il nom culs plü blers custabs?


6. Noda la pli cuorta construcziun en in auter lungatg:

6. Noda la ple curta construcziùn an egn oter lungatg:

6. Noda la pi curta construcziun ainten en oter lungatg:

6. Nota la pü cuorta frasa in ün'otra lingua:

6. Nota la plü cuorta frasa in ün'otra lingua:


3. Has ti giu success da batter tes agens records? Tier tgeinin eis ei mintga ga vegniu meglier e nua ha quei buca funcziunau? Ei quei ina fuorma d'exercezi efficienta? Descriva en quater construcziuns co igl ei iu.

3. Âs tei gieu suczess da bater igls teas agens records? Tier tgenegn e'gl mintg'eada vagnieu miglier a noua â quegl betga funcziuno? E quegl egna furma d'exerzezi efiziainta? Descriva an quater construcziùns co'gl e ieu.

3. Ast te gia success cun batter igls ties agens records? Tar tgenegn ègl ia mintg'eda migler e noua ò chegl betg funcziuno? È chegl ena furma d'exercezi effiziainta? Descreiva an quatter construcziuns, scu tgi chegl è ia.

3. Hest tü gieu success cun batter tieus egens records? Tar chenün esa ieu mincha vouta meglder ed inua nun ho que funcziuno? Es que üna fuorma d'exercizi efficiainta? Descriva in quatter frasas, cu cha que es ieu.

3. Hast tü gnü success cun batter teis agens records? Pro chenün esa i mincha jada meglder ed ingio nun haja funcziunà? Es quai üna fuorma d'exercizi efficiainta? Descriva in quatter frasas, co chi'd es i.


4. Noda il pli cuort plaid en in auter lungatg:

4. Noda igl ple curt pled an egn oter lungatg:

4. Noda igl pi curt pled ainten en oter lungatg:

4. Nota il pü cuort pled in ün'otra lingua:

4. Nota il plü cuort pled in ün'otra lingua:


2. ... ha il num culs pli biars suns specials?

2. ... â igl num cugls ple blears sùns spezials?

2. ... ò igl nom cugls pi blers sungs u segns spezials?

2. ... ho il nom culs pü bgers suns speciels?

2. ... ha il nom culs plü blers suns specials?


a) Va alla tscherca da quei che vegn encuretg culla finamira da batter il record.

a) Va a la tscheartga da quegl ca vean ancuretg cun la fegnamira da bater igl record.

a) Vo alla tschertga da chegl tgi vign tschartgea cun la fegnameira da batter igl record.

a) Vo in tschercha da que chi vain tschercho cul böt da batter il record.

a) Va in tschercha da quai chi vain tscherchà cul böt da batter il record.


a) Tgei gruppa ha gudignau la medaglia d'aur? Noda ils nums dils commembers.

a) Tge grupa â gudagnieu la medaglia d'or? Noda igls nums digls cumembers.

a) Tge gruppa ò gudagnea la medaglia d'ôr? Noda igls noms dallas persungas.

a) Che gruppa ho guadagno la medaglia d'or? Nota ils noms da las persunas.

a) Che gruppa ha guadagnà la medaglia d'or? Nota ils noms da las persunas.


7. Tgeinina ei la canzun romontscha cullas pli biaras strofas?

7. Tgenegna e la canzùn rumàntscha cun las ple blearas strofas?

7. Tgenegna è la canzung rumantscha cun las pi bleras strofas?

7. Chenüna es la chanzun rumauntscha cullas pü bgeras strofas?

7. Chenüna es la chanzun rumantscha cullas plü bleras strofas?


Enzatgei da magliar cun S: SPINAT, SAL, SALATA, SOSA, SPARGLA, SALMUN, ...

Anzatge damagliear cun S: SPINAT, SAL, SALATA, SOSA, SPARGLA, SALMÙN, ...

Ensatge da magler cun S: SPAGHETTIS, SAL, SALATA, SOSA, SALAM, SALMUNG, ...

Qualchosa da manger cun S: SPAGHETS, SEL, SALATA, SOSA, SALAM, SALMUN, ...

alch da mangiar cun S: SPAGHETS, SAL, SALATA, SOSA, SALAM, SALMUN, ...


c) Noda in record che ti has. Explichescha en duas construcziuns.

c) Noda egn record ca tei âs. Explitgescha an duas construcziùns.

c) Noda en record tgi te ast fatg. Daclera an dus construcziuns.

c) Nota ün record cha tü hest fat. Declera in duos frasas.

c) Nota ün record cha tü hast fat. Declera in duos frasas.


Fagei il quiz e controllei tgei che vus haveis empriu en quell'unitad.

Faged igl quiz a controlad tge ca vus vez amprieu an quell'unitad.

Fasche igl quiz e controlle, tge tgi vous vez amprandia ainten chell’unitad.

Fè il quiz e controllè che cha vus vais imprains in quist'united.

Fat il quiz e controllai che cha vus vais imprais in quist'unità.


6. Surlavura silsuenter tiu text vid il computer sin fundament dils resuns da tes conscolars e da tia scolasta. Risguarda era tia savida d'expert e mida il text, nua ch'igl ei necessari.

6. Surlavura ussa igl tieus text ved igl computer sen fundamaint digls resùns digls teas cunsculars a da la surmestra. Risguarda ear la tia savida d'experta near d'expert a mida igl text là, noua c'igl e nezessari.

6. Surlavoura igl ties text a fundamaint digls resungs dallas tias conscolaras u digls ties conscolars e dalla persunga d'instrucziun. Risguarda er la tia saveida d'expert/d'experta e meida igl text, noua tgi fò basigns.

6. Surlavura alura tieu text vi dal computer a basa dals resuns da tieus conscolars e da tia magistra. Resguarda eir tia savida d'expert/experta e müda il text lo, inua cha que fo dabsögn.

6. Surlavura lura teis text vi dal computer a basa dals resuns da teis conscolars e da tia magistra. Resguarda eir tia savüda d'expert/experta e müda il text là, ingio chi fa dabsögn.


Lai silsuenter emplenir ils experts la tabella sutvart. Nua che ti eras experta ni expert, stos ti nudar tias observaziuns e propostas da midada.

Le suainter amplanir igls experts quella tabela. Tier la tematica, noua ca tei earas experta near expert, stos tei nudar las tias observaziùns a propostas par midadas.

Lascha amplaneir igls experts/las expertas la tabella. Lò noua tgi te ist sto expert/stada experta, nodas te las tias observaziuns e propostas da midar.

Lascha alura implir la tabella suotvart als experts/a las expertas. Tar la tematica, inua cha tü d'eirast experta u expert, stust tü noter tias observaziuns e propostas per müder il text.

Lascha lura implir la tabella suotvart als experts/a las expertas. Pro la tematica, ingio cha tü d'eirast experta o expert, stoust tü notar tias observaziuns e propostas per müdar il text.


Tgei dat en egl? Tgei ei buca clar? Tgei disturba?

Tge dat an îl? Tge e betga cler? Tge disturba?

Tge at dat an îgl? Tge è betg cler? Tge disturba?

Che at do in ögl? Che nun es cler? Che disturba?

Che at dà in ögl? Che nun es cler? Che disturba?


e) Legia per finir ils citats dall'autura Rut Plouda e dai risposta allas damondas.

e) Ligia par fitar igls zitats da l'autura Rut Plouda a raspunda las amparadas.

e) Ligia igls citats dall'autoura Rut Plouda e rasponda allas dumondas.

e) Legia per glivrer ils citats da l'autura Rut Plouda e respuonda a las dumandas.

e) Legia per finir ils citats da l'autura Rut Plouda e respuonda a las dumondas.


• Has ti era applicau quei cun surluvrar tiu text? Explichescha co ti eis procedius e tgei effect che quellas midadas han.

• Âs tei ear aplitgieu quegl durànt surluvrar igl tieus text? Explitgescha co tei es prozedieu/prozedida a tge efect ca quellas midadas ân.

• Ast te er fatg chegl cun surluvrar igl ties text? Daclera scu tgi te ast fatg e tge effects tgi chellas midadas on gia.

• Hest eir tü applicho que cun surlavurer tieu text? Declera cu cha tü hest fat que e che effet cha quels müdamaints haun.

• Hast eir tü applichà quai cun surlavurar teis text? Declera co cha tü hast fat quai e che effet cha quels müdamaints han.


b) Surluvrar il text ei pia ina fasa fetg impurtonta duront il process da scriver. Lein inaga far ensemen quei pass sco exercezi. Legi il suandont text d'in scolar e dei silsuenter risposta allas damondas: Tgei ei bien? Tgei stuess ins midar? Co savess ins midar quei?

b) Surluvrar igl text e peia egna fasa fetg impurtànta digl prozess da scriver. Lagn egn'ea far anzemel que pass sco exerzezi. Liged igl savundànt text d'egn scular a raspunded suainter las savundàntas amparadas: Tge e bien? Tge stuess ign midar? A co savess ign midar quegl?

b) Surluvrar en text è ena fasa fitg impurtanta durant igl process da screiver. Ligia igl text giusot e rasponda allas dumondas: Tge è bung? Tge ins stuess midar? Scu ins savess midar chegl?

b) Surlavurer il text es dimena üna fasa fich importanta i'l process da scriver. Fainsa quist pass üna vouta scu exercizi in classa. Legè il seguaint text d'ün scolar e dè alura resposta a las seguaintas dumandas: Che es bun? Che as stuvess müder? E cu as pudess müder que?

b) Surlavurar il text es dimena üna fasa fich importanta i'l process da scriver. Fain quist pass üna jada sco exercizi in classa. Legiai il seguaint text d'ün scolar e dat lura resposta a las seguaintas dumondas: Che es bun? Che as stuvessa müdar? E co as pudessa müdar quai?


4. Fagei gruppas, cun in expert da mintga tematica (ABCD, ABCD, ABCD, ABCD). Surdei a tut ils commembers dalla gruppa ina copia da vies text. Prelegi in a l'auter vos texts e surluvrei els cun agid da vossa savida d'experts. Concretamein vul quei dir che mintga expert dat suenter la prelecziun siu resun che stat en connex culla tematica ch'el ha surpriu. El di tgei ch'ei bien, tgei ch'ins stuess migliurar e co ins savess far quei. Quels resuns vegnan era nudai en vos cudischs da lavur.

4. Furmad grupas, an las qualas igl â egn'experta near egn expert da mintga tema (ABCD, ABCD, ABCD, ABCD). Ded a tut igls cumembers da la grupa egna copeia digl voss text. Preliged l'egn a l'oter igls voss texts a surluvrad els cun agid da la vossa savida d'experts. Concret vut quegl gir ca mintga expert dat suainter la prelecziùn egn resùn ca stat an conex cun la tematica, da la quala el e expert. El gi tge c'e bien, tge c'ign savess migliurar a co ign savess far quegl. Quels resùns vignan ear nudos agls voss cudeschs da lavur.

4. Fasche gruppas cun mintgamai en'otra experta u en oter expert. (ABCD, ABCD, ABCD, ABCD). Surde a mintga commember/commembra dalla gruppa en exemplar digl voss text. Prelige l'egn a l'oter igls texts ed igls surluvre cun ageid dalla vossa saveida dad experta ed expert. Siva mintga prelecziun dat l'experta u igl expert igl sies resung tgi stat an connex cun la tematica tg'el/tg'ella ò surpiglia. Dei tge tg'è bung, tge tg'ins savess migliurar e scu tg'ins savess far chegl. Chels resungs vignan er nudos aint igl voss codesch da lavour.

4. Furmè gruppas cun ün expert u ün'experta per mincha tematica (ABCD, ABCD, ABCD, ABCD). Surdè a tuot ils commembers da la gruppa üna copcha da vos text. Prelegè ün a l'oter voss texts e surlavurè quels cun agüd da vossa savida. Concret voul que dir cha mincha experta ed expert do zieva la prelecziun ün resun in connex culla tematica ch'el ho surpiglio. El u ella disch che chi'd es bun, che cha's stuvess amegldrer e cu cha's pudess fer que. Quels resuns vegnan eir notos in voss cudeschs da lavur.

4. Fuormai gruppas cun ün expert o ün'experta per mincha tematica (ABCD, ABCD, ABCD, ABCD). Surdat a tuot ils commembers da la gruppa üna copcha da vos text. Prelegiai ün a tschel voss texts e tils surlavurai cun agüd da vossa savüda. Concret voul quai dir cha mincha experta ed expert dà davo la prelecziun ün resun in connex culla tematica ch'el ha surtut. El o ella disch che chi'd es bun, che chi's stuvess amegldrar e co chi's pudess far quai. Quels resuns vegnan eir notats in voss cudeschs da lavur.


Tgei ei gartegiau? Tgei ei dau en egl? Tgei stuess ins midar? Co savess ins midar quei? Fai propostas ...

Tge e gartagieu? Tge e do an îl? Tge stuess ign midar? Co savess ign midar quegl? Fe propostas ...

Tge è gartagea? Tge è do an îgl? Tge ins stuess midar? Scu ins savess midar chegl? Fasche propostas ...

Che es gratagio? Che ho do in ögl? Che as stuvess müder? Cu as pudess müder que? Fo propostas ...

Che es gratià? Che ha dat in ögl? Che as stuvessa müdar? Co as pudessa müdar quai? Fa propostas ...


c) Fai uss il medem exercezi ensemen cun tiu vischin. Legi il text e rispundi allas damondas.

c) Fe uss igl madem exerzezi anzemel cugl tieus vaschegn. Liged igl text a raspunded las amparadas.

c) Fò ossa igl madem exercezi ansemen cun la tia vaschigna u igl ties vaschign. Lige igl text raspunde allas dumondas.

c) Fo uossa il listess exercizi insembel cun tieu chantunais u tia chantunaisa. Legè il text e respundè a las dumandas.

c) Fa uossa il listess exercizi insembel cun teis vaschin o tia vaschina. Legiai il text e respuondai a las dumondas.


Ei era inaga ina buoba. Ella veva num Selina. Ella mava buca bugen a scola, pertgei leu era ei fetg lungurus. Il pli bugen veva ella la gimnastica, pertgei leu savevan els cuorer entuorn e far giugs. Las pausas plaschevan era ad ella, pertgei leu saveva ella cuorer entuorn cun sias amitgas. Il mender eran per la buoba las lecziuns da quen, pertgei leu era quei adina aschi lungurus. Il mender dil tut eran per ella ils quens da text, lu stueva ella aunc leger biaras lingias e lu lignar tgei ch’ei da far. Era ils inagains veva ella buca gust d'emprender, quei era memia lungurus.

Igl eara egn'ea egna buaba. Ella veva num Selina. Ella nava betga bugent a scola, partge là ear'igl fetg lungurus. Igl ple bugent veva ella la gimnastica, partge là savevan els curer anturn a far giois. Las possas plaschevan ear ad ella, partge là saveva ella curer anturn cun las sias amitgas. Igl mender eara par la buaba las lecziùns da quents, partge là ear'igl adigna aschi lungurus. Igl mender da tut earan par ella igls quents da text, partge lu stueva ella ànc liger blearas lingias a lu lignear tge c'e da far. Ear igls egnageaegns vev'ella betga gust d'amprender, quegl eara megna lungurus.

Igl era eneda ena mattatscha. Ella veva nom Selina. Ella geva betg gugent a scola, perchegl tgi lò erigl fitg lungurous. Igl pi gugent veva ella gimnastica, perchegl tgi alloura ins saveva correr anturn e far gis. Las pôssas la plaschevan er, perchegl tgi alloura saveva ella correr anturn cun las cumaratas. Igl mender eran per la mattatscha las lecziuns da chints, alloura erigl adegna schi lungurous. Igl mender da tot eran per ella igls chints da text, lò stueva ella anc liger bleras lengias e siva angivinar tge far. Er igl amulains veva ella nign gost d'amprender, chegl era mengia<strong> </strong>lungurous.

A d'eira üna vouta üna matta. Ella vaiva nom Selina. Ella nu giaiva gugent a scoula, perque cha d'eira lo fich lungurus. Il pü gugent faiva ella gimnastica, perque cha lo pudaivan els cuorrer intuorn e fer gös. Las posas plaschaivan eir ad ella, perque cha lo pudaiva ella cuorrer intuorn cun sias amias. Il pês d'eiran per la matta las lecziuns da quint, perque cha lo d'eira que adüna uschè lungurus. Il pês da tuot d'eiran per ella ils quints da text, alura stuvaiva ella auncha ler bgeras lingias ed ingiuviner che chi'd es da fer. Eir l'amulain nu vaiva ella vöglia d'imprender, que d'eira memma lungurus.

I d'eira üna jada üna matta. Ella vaiva nom Selina. Ella nu giaiva jent a scoula, perquai chi d'eira là fich lungurus. Il plü jent faiva ella gimnastica, perquai cha là pudaivan els cuorrer intuorn e far gös. Las posas plaschaivan eir ad ella, perquai cha là pudaiva ella cuorrer intuorn cun sias amias. Il pês d'eiran per la matta las lecziuns da quint, perquai cha là d'eira adüna uschè lungurus. Il pês da tuot d'eiran per ella ils quints da text, lura stuvaiva ella amo leger bleras lingias ed ingiavinar che chi'd es da far. Eir l'amulain nu vaiva ella vöglia d'imprender, quai d'eira massa lungurus.